hotchpotch/miracl-hf-unified huggingface dataset:
บอยแบนด์
บอยแบนด์ คือวงดนตรีแนวป็อปหรือฮิปฮอป ที่ประกอบด้วยคน 3 คนขึ้นไป หรือกลุ่มนักร้องชายล้วน เช่น เทค แดท, นิว คิดส์ ออน เดอะ บล็อก เป็นต้น 
สมาชิกแต่ละคนมีความสามารถในการร้อง การเต้น และร้องเพลงที่อยู่ในกระแสหลัก และมีการแต่งตัวที่นำกระแสแฟชั่น 
ส่วนใหญ่สมาชิกของวงจะมาจากการออดิชั่น โดยผู้จัดการวงหรือโปรดิวเซอร์เพลง พวกเขาอาจมีทักษะในการร้อง การเต้น การแร็ป โดยส่วนมากสมาชิกจะอยู่ที่ 3 ถึง 6 คน
เมอริซ สตารร์ มักจะถูกยกเครดิตว่าเป็นคนเริ่มต้นในการปั้นวงบอยแบนด์ อย่างวงนิว คิดส์ ออน เดอะ บล็อก โดยสตารร์ได้เคยปั้นวงเด็กอย่างวงนิว อีดิชั่น (วงวัยรุ่นผิวสี) และได้ปรับมาลองกับกลุ่มนักร้องเพลงในแนวป็อป สูตรนี้ มีผู้จัดการวงในยุโรปได้นำมาใช้เช่น ไนเจล มาร์ติน สมิธ (Nigel Martin-Smith) และ หลุยส์ วอลช์ (Louis Walsh)
หากย้อนไปในอดีตในสมัยยุค 60-70 โปรดิวเซอร์รายการโทรทัศน์ เบิร์ต ชไนเดอร์ (Bert Schneider) และ บ๊อบ ราเฟลสัน (Bob Rafelson) ได้สมาชิก 4 คนเพื่อแสดงทางรายการโทรทัศน์ เดอะ มังกีส์ ก็สามารถถูกจำกัดความว่าเป็นวงบอยแบนด์ในยุคแรกๆได้ วงเดอะ มังกีส์เริ่มก่อตั้งวงในปี 1965 และยุบวงไปในที่สุดในปี 1970 ต่อมาก็มีวงชายล้วนที่ได้รับความนิยมในยุค 60 อย่าง เดอะ บีทเทิลส์, เดอะ บีช บอยส์, บีจีส์, เดอะ แจ็คสัน ไฟฟ์, ดิ ออสมอนด์ส เป็นต้น 
และในปี 1977 ก็มีการฟอร์มวงบอยแบนด์แนวละติน คือวง Menudo
ในช่วงต้นถึงปลายยุค 90 ซึ่งเป็นช่วงที่บอยแบนด์กำลังรุ่งเรือง ได้มีวงบอยแบนด์ประสบความสำเร็จหลายวงด้วยกัน เช่น เทค แดท, บอยโซน, แบ็คสตรีท บอยส์, เอ็นซิงค์ และ เวสท์ไลฟ์ ซึ่งทุกวันนี้บอยแบนด์เริ่มมีความคล้ายคลึงกับวงบอยแบนด์ในยุค 60 คือสมาชิกในวงสามารถเล่นดนตรี เขียนเพลง แต่งเพลงได้ เช่นวงบัสเต็ด และ แมคฟลาย เป็นต้น
ศิลปินบอยแบนด์นั้นมีอยู่คู่วงการเพลงไทยมาตั้งแต่ยุค 90 แต่หากพิจารณาศิลปินบอยแบนด์จำนวนมากจากค่ายอาร์เอส และคีตา จะพบว่ามีความหลากหลายในรูปแบบมากกว่าที่เป็นอยู่ปัจจุบัน ทั้งเสื้อผ้า ทรงผม ท่าเต้น แนวเพลง ไม่ว่าจะเป็นที่ออกแนวญี่ปุ่น อย่าง ลิฟท์กับออย, ฝันดี-ฝันเด่น, แซนด์-แบงค์ ที่เป็นสไตล์ตะวันตก อย่าง แร็พเตอร์, เจอาร์-วอย หรือเป็นกลุ่มซึ่งเน้นการเต้นแบบแข็งแรงมากกว่าการยืนร้องหน้าใสใส่อารมณ์อย่างเดียว เช่น ไฮแจ็ค, ดร.คิดส์, ยูโฟร์ และบอยแบนด์ลูกผสมที่ยังไม่ชัดว่าสังกัดอยู่ประเทศอะไร หรือพวกไหน เช่น บอยสเก๊าท์ เป็นต้น
บอยแบนด์ปัจจุบันเช่น JKI ,จี-จูเนียร์ ,Nice 2 Meet You K-otic บี-โอ-วาย XIS C-Quint รูกกี้ บีบี เป็นต้น
ไมอา
ไมอาร์ () เป็นชื่อเรียกดวงจิตชั้นรอง ซึ่งเป็นหนึ่งในเหล่า ไอนัวร์ (Ainur) ตัวละครในจินตนิยายของ เจ. อาร์. อาร์. โทลคีน มีกล่าวถึงอยู่มากในตำนานเรื่องซิลมาริลลิออน ชนเผ่าไอนัวร์เป็นชนเผ่าที่ถือกำเนิดมาจากพระเจ้าสูงสุดในโลกอาร์ดา คือมหาเทพอิลูวาทาร์ เป็นพวกที่ช่วยมหาเทพสร้างพิภพต่างๆ และตระเตรียมสถานที่ให้พร้อมสำหรับเหล่าบุตรแห่งอิลูวาทาร์ กล่าวคือเป็นผู้ช่วยสร้างโลกอาร์ดานั่นเอง ชาวมนุษย์มักเรียกเหล่าไอนัวร์ว่า "เทพ" เทพไมอาร์เข้ามายังโลกอาร์ดาก็เพื่อช่วยเหล่าวาลาร์ในการสร้างโลกนั่นเอง
รูปคำ ไมอาร์ (Maiar) เป็นพหูพจน์ คำเอกพจน์คือ ไมอา (Maia)
เทพไมอาร์มีจำนวนมากมายจนไม่อาจทราบได้แน่ชัดว่ามีจำนวนเท่าใด แต่เทพที่ปรากฏบทบาทอยู่ในตำนานซิลมาริลลิออนและลอร์ดออฟเดอะริงส์ มีดังนี้
เรือนเครื่องสับ
เรือนเครื่องสับ คือประเภทหนึ่งของเรือนที่อยู่อาศัยของคนไทย ที่เรียกว่า เรือนไทย คู่กันกับ เรือนเครื่องผูก ตามความหมายของราชบัณฑิตยสถานหมายถึง "เป็นเรือนที่มีลักษณะคุมเข้าด้วยกันด้วยวิธีเข้าปากไม้"
ส่วนใหญ่เรือนเครื่องสับเป็นเรือน 3 ห้อง กว้าง 8 ศอก แต่จะใหญ่โตมากขึ้นถ้าเจ้าของมีตำแหน่งสำคัญ เช่น เสนาบดี ช่างที่สร้างจะเป็นช่างเฉพาะทาง ก่อนสร้างจะมีการประกอบพิธีหลายๆอย่าง ในภาคกลางมักใช้ไม้เต็งรังทำพื้น เพราะแข็งมาก ทำหัวเทียนได้แข็งแรง ภาคเหนือนิยมใช้ไม้สัก ไม้ที่ไม่นิยมใช้ เช่น ไม้ตะเคียนทอง เพราะมียางสีเลือด ไม่น่าดู
ลักษณะทั่วไปของเรือนเครื่องสับ คือ เป็นเรือนที่ก่อสร้างแบบถาวร วัสดุที่ใช้มักจะเป็นไม้จริง การเชื่อมต่อชิ้นส่วนต่าง ๆ ของอาคารจะใช้วิธีบากเข้าสลัก เข้าเดือย ตอกด้วยลิ่มไม้เรือนเครื่องสับประกอบด้วย 3 ส่วนหลักๆ คือ เดี่ยวล่าง เดี่ยวบน และบนหลังคา
สวนสัตว์เปิดเขาค้อ
สวนสัตว์เปิดเขาค้อ หรือ สถานีวิจัยการเพาะเลี้ยงสัตว์ป่าเพื่อเศรษฐกิจเขาค้อ ตั้งอยู่บนเขาค้อ อำเภอเมืองเพชรบูรณ์ จังหวัดเพชรบูรณ์ มีสัตว์ป่าหลายชนิดในสวนสัตว์ เช่น สมเสร็จ ละมั่ง เก้ง วัวแดง นกยูง และจามรีที่เพิ่งได้รับรับมาจากธิเบต ประเทศจีน ภายในสวนสัตว์มีบ้านพักรับรองอยู่ในสวนสัตว์
ท่านสามารถเข้าชมเว็บไซต์ของ สวนสัตว์เปิดเขาค้อ ได้ที่ www.khaokhowildlife.com
วีเอชวัน ดีวาส์
วีเอชวัน ดีวาส์ (VH1 Divas) คือคอนเสิร์ตที่จัดขึ้นทุกปี โดยจัดขึ้นครั้งแรกในปี ค.ศ. 1998 จัดขึ้นเพื่อสนับสนุนมูลนิธิเซฟเดอะมิวสิก ออกอากาศทางช่องวีเอชวัน
การแสดงจะเชิญศิลปินเหล่าดีวาส์ รวมถึงมารายห์ แครี,ไดอาน่า รอส,แฌร์,ทีนา เทอร์เนอร์,วิทนีย์ ฮูสตัน,อารีธา แฟรงคลิน,เซลีน ดิออน,แมรี เจ. ไบลจ์,เดสทินีส์ไชลด์,กลอเรีย เอสเตฟาน,ชาเนีย ทเวน,ดอนน่า ซัมเมอร์,เฟธ ฮิลล์,ชาคีร่า,ลิซ่า มารี เพรสลีย์,แบรนดี้,ซินดี้ ลอเปอร์ และเอลตัน จอห์น
มีบางดีวาส์ที่ถูกเชิญ แต่ปฏิเสธที่จะมาหรือยกเลิกการปรากฏตัวเช่น บารบรา สตรัยแซนด์ (เชิญในปี 1998 และ 1999),ลอรีน ฮิลล์ (เชิญในปี 1998),ทีแอลซี (ยกเลิกการมาในปี 2002) และ ไคลี มิโนค (ยกเลิกการมาในปี 2004)
การหารายได้เข้ามูลนิธิเซฟเดอะมิวสิก เพื่อหาเงินซื้อเครื่องดนตรีให้โรงเรียนรัฐบาลในอเมริกา โดยตั้งแต่จัดตั้งครั้งแรกในปี 1997 มียอดบริจาคถึง 25 ล้านดอลลาร์สหรัฐ และได้บริจาคให้กับโรงเรียนร่วม 1,000 โรงเรียนใน 80 เมือง สามารถช่วยเด็กขาดแคลนเครื่องดนตรีได้กว่า 500,000 คน
นารูโตะ เดอะมูฟวี่ ศึกครั้งใหญ่ ผจญนครปิศาจใต้พิภพ
นารูโตะ เดอะมูฟวี่ ศึกครั้งใหญ่ ผจญนครปิศาจใต้พิภพ เป็นภาพยนตร์การ์ตูนที่ 2 ของนินจาคาถานารุโตะ เริ่มออกฉายที่ญี่ปุ่น ปี พ.ศ. 2548 ในไทย พ.ศ. 2549
รายชื่อพระราชนิพนธ์ในสมเด็จพระเทพรัตนราชสุดาฯ สยามบรมราชกุมารี
พระราชนิพนธ์ในสมเด็จพระเทพรัตนราชสุดาฯ สยามบรมราชกุมารี
มายเคมิคอลโรแมนซ์
มายเคมิคอลโรแมนซ์ () หรือตัวย่อ MCR เป็นวงดนตรีร็อคสัญชาติอเมริกันจาก เจอร์ซีย์ ซิตี้ , รัฐนิวเจอร์ซีย์ มีผลงานตั้งแต่ระหว่างปี ค.ศ. 2001 ถึง ค.ศ. 2013 สมาชิกวงประกอบไปด้วย ร้องนำ - เจอราร์ด เวย์ , มือกีตาร์ - เรย์ โตโร และ แฟรงก์ ไอเอโร , มือเบส - ไมกีย์ เวย์ และมือคียบอร์ด - เจมส์ ดูว์อีส์ เพียงชั่วครู่หลังจากฟอร์มวง ทางวงเซ็นสัญญากับค่ายเพลง อายบอลเรเคิดส์ และวางจำหน่ายอัลบั้มเปิดตัวชุดแรกของพวกเขา I Brought You My Bullets, You Brought Me Your Love ในปี 2002 หลังจากนั้นพวกเขาเซ็นสัญญากับค่าย รีพรีซเรเคิดส์ และวางจำหน่ายอัลบั้มเปิดตัวชุดแรกของพวกเขา I Brought You My Bullets, You Brought Me Your Love ในปี 2002 หลังจากนั้นพวกเขาเซ็นสัญญากับค่าย รีพรีซเรเคิดส์ ในปีถัดมาและปล่อยอัลบั้มชุดที่ 2 Three Cheers for Sweet Revenge ในปี 2004 ซึ่งนับว่าเป็นอัลบั้มที่ประสบความสำเร็จ และชิงรางวัลมากมายในปีเดียวกันนี้
หลังจากนั้นในอัลบั้มชุดต่อมา The Black Parade, ปี 2006 ทางวงไม่ได้ประสบความสำเร็จเท่าชุดที่สอง โดยนักวิจารณ์เพลงส่วนใหญ่วิจารณ์อัลบั้ม The Black Parade ไปทางค่อนข้างดี อัลบั้มชุดที่สี่พวกเขา Danger Days: The True Lives of the Fabulous Killjoys วางจำหน่าย 22 พฤศจิกายน 2010 มีแง่วิจารณ์ไปเชิงบวก ทางวงวางจำหน่ายอัลบั้มสุดท้ายซึ่งเป็นอัลบั้มรวมเพลง Conventional Weapons ก่อนที่ทางวงจะยุบเมื่อวันที่ 22 มีนาคม 2013 หนึ่งเดือนต่อมาหลังการปล่อยอัลบั้มรวมอย่าง Conventional Weapons ทางวงปล่อยอัลบั้มรวมเพลงฮิตของทางวง May Death Never Stop You เมื่อวันที่ 25 มีนาคม 2014.
วงก่อตั้งขึ้นโดยหัวหอกวงอย่าง เจอราร์ด เวย์ และ มือกลอง แมต เพลิสเซียร์ หลังเหตุการณ์ วินาศกรรม 11 กันยายน พ.ศ. 2544 เวย์ได้เห็นภาพเหตุการณ์เครื่องบินชนตึกต่อหน้าเขาและเป็นแรงบันดาลใจให้เขาก่อตั้งวงขึ้น เวย์ได้แต่งเพลง "Skylines and Turnstiles" เพื่ออธิบายถึงความรู้สึกเขาต่อเหตุการณ์ 11 กันยายน หลังจากนั้นไม่นาน เรย์ โตโรได้เข้ามาเป็นมือกลองของวง เวย์ไม่สามารถร้องและดีดกีตาร์ในเลาเดียวกัน ชื่อของวงได้รับการแนะนำโดยมือเบส ไมกีย์ เวย์ น้องชายของเจอราร์ด ซึ่งทำงานใน Barnes & Noble ซึ่งชอบหนังสือของ Irvine Welsh เรื่อง Ecstasy: Three Tales of Chemical Romanc การอัดครั้งแรกของพวกเขาพวกเขาอัดในห้องเพดานของแมท เมื่อเพลง "Our Lady of Sorrows" และ "Cubicles" ถูกอัด
เวอร์ชันเดิมโดย Queen และ David Bowie
เวอร์ชันเดิมโดย Bob Dylan
เจอราร์ด เวย์ (Gerard Way)
เรย์ โตโร (Ray Toro)
แฟรงค์ ไอเอโร (Frank Iero) - มือกีตาร์ทำนอง, ร้องแบ็กอัพ (2002-ปัจจุบัน)
ไมค์กี้ เวย์ (Mikey Way) แมต เพลิสเซียร์ (Matt Pelissier)
บ็อบ ไบรเออร์ (Bob Bryar)
New album ในช่วงต้นปี 2010
ประคอง นิมมานเหมินท์
ศาสตราจารย์พิเศษ ดร.ประคอง นิมมานเหมินท์ (27 พฤษภาคม 2482 - ) นักวิชาการผู้เชี่ยวชาญภาษาไทยและวรรณคดีไทยเป็นผู้บุกเบิกการศึกษาวรรณกรรมท้องถิ่นด้วยการเขียนวิทยานิพนธ์เรื่อง "ลักษณะวรรณกรรมภาคเหนือ" และจากนั้นยังมีผลงานศึกษาเปรียบเทียบวรรณกรรมไทยและวรรณกรรมชนชาติไทจำนวนมาก
ปัจจุบันดำรงตำแหน่ง ศาสตราจารย์พิเศษ ประจำภาควิชาภาษาไทย คณะอักษรศาสตร์ จุฬาลงกรณ์มหาวิทยาลัย และเป็นราชบัณฑิต ประจำสำนักศิลปกรรม ราชบัณฑิตยสภา
ภาษาไทย, ภาษาบาลีและสันสกฤต, ภาษาถิ่น, วรรณคดีไทย (วรรณกรรมโบราณ) , คติชนวิทยา, วรรณกรรมท้องถิ่น, นิทานพื้นบ้าน, วรรณกรรมชนชาติไท, ชาติพันธุ์วิทยา
เอเอส-90
เอเอส-90 ( ย่อมาจาก "Artillery System for the 1990s") เป็นปืนใหญ่อัตตาจรเกราะเบาที่ใช้โดยกองทัพบกอังกฤษ มันถูกส่งครั้งแรกในปีพ.ศ. 2536
เอเอส-90 ถูกออกแบบและสร้างโดยวิศวกรรมวิกเกอร์ส ผู้ซึ่งได้สร้างยานพาหนะ 179 แบบตั้งแต่ปีพ.ศ. 2535-2538 ด้วยราคา 300 ล้านปอนด์
ในปีพ.ศ. 2545 ระบบบีเออีได้ทำสัญญาให้การพัฒนา เอเอส-90 ของกองทัพบกอังกฤษจำนวน 96 คันด้วยปืนกลคาลิเบอร์ 52 และกระสุนระยะไกลจาก 60 เป็น 80 ก.ม. อย่างไรก็ตามเนื่องมาจากไร้ความสามารถในการใช้กระสุนพิเศษโครงการดังกล่าวจึงถูกยกเลิก
คานเย เวสต์
คานเย โอมารี เวสต์ () เกิดเมื่อวันที่ 8 มิถุนายน พ.ศ. 2520 เป็นนักร้องแนวแร็ป, โปรดิวเซอร์ชาวอเมริกัน เป็นเจ้าของรางวัลแกรมมี่ 21 รางวัลและเป็นหนึ่งในสิบของผู้คว้ารางวัลแกรมมี่มากที่สุดติดอันดับร่วมกับ จอห์น วิลเลียม และมียอดขายถึง 132 ล้านยูนิตทั่วโลก คานเยได้ออกอัลบั้มแรกชื่อชุด "The College Dropout" ซึ่งประสบความสำเร็จกับเพลงที่ชื่อว่า "Jesus Walk" อัลบั้มชุดที่ 2 ชื่อ "Late Registration" ซึ่งได้รับการยกย่องมากกว่าอัลบัมแรกและมีเพลงที่ได้ที่ 1 บนชาร์ต Billboard 100 ที่มีชื่อว่า "Gold Digger" เขาได้ออกอัลบัมชุดที่ 3 ที่มีชื่อชุดว่า "Graduation" ในวันที่ 11 กันยายน พ.ศ. 2550 คานเยได้ลงดีเบทอัลบัมที่กับ 50 Cent คานเย เวสต์ยังได้เปิดค่ายเพลงเป็นของตัวเองชื่อ GOOD Music
สัญลักษณ์อย่างหนึ่งของเวสต์คือ หมีเทดดี้ ที่ปรากฏอยู่ในปกอัลบั้มทั้ง 3 ชุดของเขา รวมทั้งในซิงเกิล "Stronger" และ "Homecoming""
คานเย ได้แต่งงานกับ คิม คาร์แดเชี่ยน เมื่อวันที่ 24 พฤษภาคม 2014 ที่ Fort di Belvedere ในเมืองฟลอเรนซ์ อิตาลี และได้คลอดบุตรสาว North "Nori" West ในวันที่ 15 มิถุนายน 2014
ปี 2018 คานเย ได้ร่วมงานกับ คริสตินา อากีเลรา ในอัลบั้ม "Liberation" ถึงสองเพลง (Maria และ Accelerate ร่วมกับ ตี ดอลล่า ไซน์ และ ทูเชน) และช่วงเดือนมิถุนายนได้ปล่อยผลงานที่โปรดิวเองทั้งหมด ภายใต้โปรเจ็ก Wyoming Sessions ถึง 5 อัลบั้ม Pusha T ชุด เดย์โทน่า, คานเย ชุด เย และร่วมกับ คิด คัดดี้ ในนามและอัลบั้ม Kids See Ghost, นาส ชุด นาสิก ซึ่งเป็นชื่อจริงของนาส และ เทยานา เทย์เลอร์ ชุด "KTSE"
2013 - ปัจจุบัน คานเย ยังเป็นดีไซน์เนอร์ให้กับแบรนอาดิดาส ในภายนาม ยีซี่ รองเท้าคอลเล็กชั่น สุดฮอตของเหล่าวัยรุ่นทั่วโลก รวมถึงประเทศไทย
ยะสึฮิโระ สึกิฮะระ
ยะสึฮิโระ สึกิฮะระ() หรือชื่อเกิดคือ ยูเนะ สึกิฮะระ () หรือที่รู้จักกันดีในชื่อ สึกิโซะ เป็นนักดนตรีชื่อดัง โดยเป็นมือกีตาร์ของวงเอ็กซ์ เจแปน และเคยมีผลงานกับวง The FLARE อีกทั้งยังเคยเป็นอดีตมือกีตาร์/ไวโอลินจากวงดนตรีร๊อค ลูนาซี(Luna Sea)
สึกิโซะ เกิดที่ จังหวัดคานากาว่า ประเทศญี่ปุ่นในวันที่ 8 กรกฎาคม ค.ศ. 1969 โดยตัวเขามีเชื้อสาย ญี่ปุ่น-จีน และ ญี่ปุ่น-เยอรมัน ซึ่งได้มาจากพ่อ-แม่ของเขา สึกิโซะมีความสามารถตั้งแต่ยังเล็ก เขาเริ่มเรียนไวโอลินตั้งแต่อายุสามขวบ โดยเขาต้องซ้อมเป็นเวลา4ชั่วโมงต่อวัน ซึ่งนั้นก็เป็นการฝึกหนักจากพ่อของเค้าเอง เมื่อเขาเข้าสู่ช่วงวัยรุ่น เขาเริ่มที่จะต่อต้านที่จะทำตามคำสั่งของพ่อ ระหว่างนั้นเขาก็เริ่มหันมาฟังเพลงของวงดนตรีตะวันตกอย่าง KISS หลังจากนั้นเขาจึงเริ่มเรียนกีตาร์ และเริ่มเล่นเบสให้กับวงของเพื่อนๆ ร.ร.ที่ชื่อว่า PINOCCHIO
หลังจากอยู่วง PINOCCHIO ได้ซักพัก สึกิโซะกับมือกลองของวง ชินยะ ยามาดะ ก็ออกจากวง PINOCCHIO เพื่อไปเข้ากับสมาชิกขอวงคู่แข่งอย่าง เจ และ อิโนรัน และได้ชวน ริวอิจิ ที่ตอนนั้นอยู่วง SLAUGHTER มาเป็นนักร้องนำ ทั้งห้าได้ตั้งวง วิชวล เคย์ ที่ชื่อว่า LUNACY ขึ้นมา ด้วยความที่เจทำหน้าที่เบสไปแล้ว สึกิโซะจึงทำหน้าที่เป็นกีตาร์ลีทของวง
ทั้งห้าได้แสดงสดครั้งแรกที่ MACHIDA PLAYHOUSE หลังจากนั้นทั้งห้าก็เริ่มมีชื่อเสียง จน ฮิเดะ(จากX Japan) มาพบเข้า และชวนให้ทั้งห้าเซ็นสัญญาเข้า Extasy Records และเปลี่ยนชื่อวงเป็น "Luna Sea" หลังจากนั้นชื่อเสียงของวงก็เริ่มเป็นที่รู้จักในหลายๆประเทศ
สึกิโซะกลายเป็นที่ชื่นชอบของแฟนเพลงผู้หญิง เป็นเพราะการแต่งตัวของเขาที่ออกแนวเซ็กซี่ และทรงผมที่คล้ายกับการตูนแนว อะนิเมะ และในปี1998 หลังจากการเสียชีวิตของฮิเดะ สึกิโซะได้ย้อมผมตัวเองให้ป็นสีชมพู เพื่อระลึกถึงเพื่อนรักของเค้า
ในปี2000 Luna Sea ประกาศยุบวงอย่างเป็นทางการ สึกิโซะจึงออกมาเป็นศิลปินเดี่ยว โดยทำงานเพลงประกอบหนังและงานโซโล่ของตัวเองไปด้วย และเค้ายังมีส่วนร่วมในวงดนตรีอีกหลายๆวง และเขายังได้ร่วมมือกับ ยูน่า ตั้งวงที่ชื่อThe FLAREขึ้นมา
ในวันที่ 28 ธันวาคม พ.ศ. 2549 โยชิกิ (จาก X Japan) ได้ประกาศว่าสึกิโซะได้เข้าเป็นสมาชิกของที่สามของ THE BAND เป็นที่เรียบร้อยแล้ว โดยวงนี้ยังมี แก๊กต์ (จาก Malice Mizer) นักร้องชื่อดังเข้าร่วมอีกด้วย โดยสึกิโซะจะทำหน้าที่เป็นลีทกีตาร์ให้กลับวง และในงาน J rock festival วันที่ 25 พฤษภาคม 2007 ทางวงได้ประกาศชื่ออย่างเป็นทางการคือ "S.K.I.N." พร้อมสมาชิกคนที่สี่คือ มิยาบิ (จาก Dué le quartz) โดยทั้งหมดจะเริ่มแสดงครั้งแรกที่งาน Anime Expo convention ใน ลอง บีช,แคลิฟอร์เนีย ในวันที่ 29 มิถุนายน 2007
private source (interview April 17,2011)
ฝนเหนือ
ฝนเหนือ เป็นภาพยนตร์ที่กำกับโดย ฉลอง ภักดีวิจิตร ที่สร้างไว้ในปี พ.ศ. 2513 ในนาม บางกอกการภาพยนตร์ ซึ่งเคยโด่งดังมาแล้วจากการสร้างหนังเรื่อง ฝนใต้ แต่ฝนเหนือนั้นมีความพิเศษตรงที่ เป็นหนังเรื่องแรกที่ฉลอง ภักดีวิจิตร ทำการถ่ายทำด้วยฟิล์ม 35 มม. ในระบบซีเนมาสโคป นอกจากนี้ ยังมีความพิเศษที่ได้นำเอา นักร้องดาวรุ่งของยุคนั้นอย่าง เพลิน พรหมแดน และไวพจน์ เพชรสุพรรณ มาร่วมแสดงด้วย ในบทบาทของ เพลิน เดียวดาย และ ไว ว่องไว ซึ่งเป็นเพื่อนพระเอกนอกจากนั้น ยังมีการระดมนักแสดงระดับท๊อปๆมาร่วมงานมากมาย ไม่ว่าจะเป็น สมบัติ เมทะนี ในบท เชิง เพชรา เชาวราษฎร์ ในบท ฝนเหนือ อดุลย์ ดุลยรัตน์ รับบทเ เสือคล้าม ผู้ร้ายของเรื่อง ทักษิณ แจ่มผล พระเอกรุ่นเก่าและดาวร้ายมาดยียวน มารับบทเป็น ชอบ อาของนางเอก และยังได้ พันคำ นักแสดงและผู้กำกับที่มีผลงานโดดเด่น มาร่วมแสดงในฐานะ กำนันฉะ พ่อนางเอกอีกด้วย
ฝนเหนือ ออกฉายครั้งแรกที่โรงภาพยนตร์ คาเธ่ย์ เยาวราช ในวันที่ 30 ธันวาคม 2513 ซึ่งในช่วงเวลานั้นเป็นช่วงวันต้อนรับเข้าสู่ปีใหม่ 2514 ในปี 2544 ภาพยนตร์เรื่องนี้ถูกซื้อลิขสิทธิ์มาทำเป็นวีซีดีออกจำหน่าย โดยค่ายพันธมิตร
ในปี 2550 ฝนเหนือได้นำมาสร้างใหม่อีกครั้ง โดยมี รังสิโรจน์ พันธุ์เพ็ง รับบทพระเอก และจีระนันท์ มะโนแจ่ม รับบทนางเอก กรุง ศรีวิไล รับบทเป็นพ่อของนางเอก อรรถชัย อนันตเมฆ รับบทเสือคล้าม กำกับโดย เฉิด ภักดีวิจิตร (ลูกชายของ ฉลอง ภักดีวิจิตร)
สถานีวิทยุโทรทัศน์ไทยทีวีสีช่อง 3กลับมาสร้างใหม่ครั้งที่3แห่งค่ายอาหลองกรุ๊ปนำรีเมดใหม่อีกคร้ง
ศึกสายเลือด (มวย)
ศึกสายเลือด เป็นคำศัพท์ที่ใช้เรียกขานในวงการมวย หมายถึง การชิงแชมป์โลกระหว่างนักมวยสัญชาติเดียวกันด้วยกันเอง
โดยศึกสายเลือดเกิดขึ้นมาแล้วทั้งหมด 13 ครั้ง ใน 11 คู่ โดยเป็นการชกในสถาบันหลัก 12 ครั้ง สถาบันย่อย 1 ครั้ง ได้แก่
1. 26 กรกฎาคม พ.ศ. 2510 - ชาติชาย เชี่ยวน้อย ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งแรกกับ พันธ์ทิพย์ แก้วสุริยะ ที่อินดอร์สเตเดี้ยม หัวหมาก ผลการชกชาติชายชนะน็อกยก 3
2. 26 ตุลาคม พ.ศ. 2531 - เขาทราย แกแล็คซี่ ป้องกันตำแหน่งแชมป์โลกรุ่นจูเนียร์แบนตั้มเวท สมาคมมวยโลก (WBA) ครั้งที่ 7 กับ ก้องธรณี พยัคฆ์อรุณ ที่สนามมวยเวทีลุมพินี ผลการชกเขาทรายชนะคะแนนไปแบบเอกฉันท์
3. 15 กุมภาพันธ์ พ.ศ. 2534 - สด จิตรลดา ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งที่ 5 สมัยที่ 2 กับ เมืองชัย กิตติเกษม ที่จังหวัดพระนครศรีอยุธยา ผลการชกสดแพ้ทีเคโอยกที่ 6 เสียแชมป์โลก
4. 28 กุมภาพันธ์ พ.ศ. 2535 - เมืองชัย กิตติเกษม ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งที่ 3 กับ สด จิตรลดา ที่ฟาร์มจระเข้และสวนสัตว์สมุทรปราการ จังหวัดสมุทรปราการ ผลการชกเมืองชัยชนะทีเคโอยกที่ 9
5. 27 พฤษภาคม พ.ศ. 2537 - ดาวรุ่ง เอ็มพีปิโตรเลี่ยม ป้องกันตำแหน่งแชมป์โลกรุ่นแบนตั้มเวท สมาคมมวยโลก (WBA) ครั้งที่ 2 กับ หลักหิน ซีพียิม ที่จังหวัดนครศรีธรรมราช ผลการชกเสมอกัน
6. 17 กันยายน พ.ศ. 2538 - ดาวรุ่ง เอ็มพีปิโตรเลี่ยม ป้องกันตำแหน่งแชมป์โลกรุ่นแบนตั้มเวท สมาคมมวยโลก (WBA) ครั้งที่ 3 กับ วีระพล นครหลวงโปรโมชั่น ที่ห้างสยามจัสโก้ จังหวัดนนทบุรี ผลการชกดาวรุ่งแพ้คะแนนอย่างไม่เป็นเอกฉันท์ เสียแชมป์โลก
8. 1 มีนาคม พ.ศ. 2541 - พิชิต ช.ศิริวัฒน์ ป้องกันตำแหน่งแชมป์โลกรุ่นไลต์ฟลายเวท สมาคมมวยโลก (WBA) ครั้งที่ 2 กับ ห้าดาว ซีพียิม ที่สี่แยกราชวงศ์ เยาวราช ผลการชกพิชิตชนะคะแนนไปอย่างเอกฉันท์
9. 29 พฤศจิกายน พ.ศ. 2550 - อีเกิล เคียววา ป้องกันตำแหน่งแชมป์โลกรุ่นสตอร์วเวท สภามวยโลก (WBC) ครั้งที่ 5 สมัยที่ 2 กับ โอเล่ห์ดง กระทิงแดงยิม ที่ลานอเนกประสงค์ กองทัพภาคที่1 ภายใน กรมทหารราบที่ 11 รักษาพระองค์ เขตบางเขน ผลการชกอีเกิลแพ้คะแนนไปอย่างเอกฉันท์ เสียแชมป์โลก
10. 27 พฤศจิกายน พ.ศ. 2551 - โอเล่ห์ดง กระทิงแดงยิม ป้องกันตำแหน่งแชมป์โลกรุ่นสตอร์วเวท สภามวยโลก (WBC) ครั้งที่ 2 กับ พรสวรรค์ ป.ประมุข ที่ศาลากลางจังหวัดพิษณุโลก ผลการชกโอเล่ห์ดงชนะคะแนนไปอย่างเอกฉันท์
11. 3 กันยายน พ.ศ. 2553 - โอเล่ห์ดง ซีพีเฟรชมาร์ท ป้องกันตำแหน่งแชมป์โลกรุ่นสตอร์วเวท สภามวยโลก (WBC) ครั้งที่ 6 กับ พรสวรรค์ ป.ประมุข ที่ ศาลากลาง จังหวัดอุทัยธานี ผลการชกเสมอกัน
12. 8 ตุลาคม พ.ศ. 2553 - พงษ์ศักดิ์เล็ก ศิษย์คนองศักดิ์ ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งแรก (สมัยที่ 2) กับ สุริยัน ศ.รุ่งวิสัย ที่จังหวัดศรีสะเกษ ผลการชกพงษ์ศักดิ์ชนะคะแนนไปอย่างเอกฉันท์
13. 5 พฤศจิกายน พ.ศ. 2553 - ขวัญไทย ศิษย์หมอเส็ง ชิงแชมป์โลกที่ว่างรุ่นมินิมั่มเวท สมาคมมวยโลก (WBA) กับ ปิ๊กมี่ ก่อเกียรติยิม ที่มหาวิทยาลัยราชภัฏพระนคร ผลการชกขวัญไทยชนะคะแนนไปอย่างไม่เป็นเอกฉันท์
สมเสร็จมลายู
สมเสร็จมลายู หรือ สมเสร็จเอเชีย () บ้างเรียก ผสมเสร็จ
สมเสร็จมลายูเป็นสัตว์เลี้ยงลูกด้วยนมในอันดับสัตว์กีบคี่ นับเป็นสมเสร็จชนิดที่มีขนาดใหญ่ที่สุดและเป็นชนิดเดียวที่พบในทวีปเอเชีย มีชื่อวิทยาศาสตร์ว่า "Tapirus indicus"
เป็นสัตว์มีหน้าตาประหลาด คือ มีลักษณะของสัตว์หลายชนิดผสมอยู่ในตัวเดียวกัน มีจมูกที่ยื่นยาวออกมาคล้ายงวงของช้าง รูปร่างหน้าตาคล้ายหมูที่มีขายาว หางสั้นคล้ายหมีและมีกีบเท้าคล้ายแรด ลักษณะเด่น คือ บริเวณส่วนหัวไหล่และขาทั้งสี่ข้างมีสีดำ ส่วนกลางลำตัวเป็นสีขาว ใบหูกลม ขนปลายหูและริมฝีปากมีสีขาว มีแผ่นหนังหนาบริเวณสันก้านคอเพื่อป้องกันการโจมตีของเสือโคร่ง ที่จะตะปบกัดบริเวณก้านคอ ลูกที่เกิดใหม่จะมีลวดลายคล้ายแตงไทยและขนยาว และลายนี้จะค่อย ๆ จางลงเมื่ออายุได้ 6-8 เดือน ตัวผู้จะมีขนาดเล็กกว่าตัวเมีย โตเต็มที่ความยาวลำตัวและหัว 220-240 เซนติเมตร ความยาวหาง 5-10 เซนติเมตร ความสูงจากพื้นดินถึงหัวไหล่ 100 เซนติเมตร มีน้ำหนัก 250-300 กิโลกรัม
มีการกระจายพันธุ์อยู่ในภาคใต้ของพม่า, ภาคใต้และภาคตะวันตกของไทย, มาเลเซีย และเกาะสุมาตรา
อาศัยและหากินอยู่ตามลำพัง มักอาศัยในป่าที่มีความชื้นสูงและอยู่ไม่ไกลจากแหล่งน้ำ เนื่องจากชอบแช่น้ำ เมื่อหลบภัยก็จะหลบไปหนีแช่ในน้ำจนกว่าแน่ใจว่าปลอดภัยแล้วจึงขึ้นมา รวมทั้งผสมพันธุ์ในน้ำด้วย มีความสามารถว่ายน้ำได้เก่ง อาหารของสมเสร็จได้แก่ ยอดไม้อ่อน, ยอดหวาย, หน่อไม้ นอกจากนี้ยังกินดินโป่งเพื่อเพิ่มแร่ธาตุให้แก่ร่างกาย ออกหากินในเวลากลางคืน มีนิสัยชอบถ่ายมูลซ้ำในที่เดิมจนเป็นกองใหญ่ มีสายตาไม่ดีนัก แต่มีระบบประสาทดมกลิ่นและฟังเสียงที่ดีมาก มักใช้จมูกที่ยาวเหมือนงวงช้างช่วยในการดมกลิ่นหาอาหาร และใช้คอที่หนาดันตัวเองเข้าพุ่มไม้ มีการเคลื่อนไหวตัวที่เงียบมาก
ปัจจุบัน เป็นสัตว์ป่าสงวนตามพระราชบัญญัติสงวนและคุ้มครองสัตว์ป่า พุทธศักราช 2535
ห้องสมุดนีลเซนเฮส์
ห้องสมุดนีลเซนเฮส์ () จดทะเบียนขึ้นเป็นสมาคมห้องสมุด เมื่อวันที่ 25 มกราคม พ.ศ. 2412 โดยสมาชิกสมาคมสตรี (The Ladies’ Bazaar Association) ซึ่งสมาชิกเป็นสุภาพสตรีชาวต่างชาติที่อาศัยอยู่ในกรุงเทพ โดยนำรายได้จากการขายของของสมาคมสตรีนำมาจัดตั้งสมาคมห้องสมุดสตรีกรุงเทพ (The Bangkok Ladies' Library Association) ขึ้นเพื่อให้บริการแก่ชาวต่างชาติที่อาศัยอยู่ในกรุงเทพโดยมีข้อบังคับของสมาคมที่ให้การบริหารงานนั้นต้องประกอบไปด้วยกรรมการสมาคมที่เป็นสตรีจำนวนไม่เกิน 12 คน
นายกสมาคมคนแรกซึ่งเป็นผู้ก่อตั้งก็คือ นางซาราห์ บรัคลีย์ แบรดลีย์ (Sarah Blachley Bradley) ซึ่งเป็นภรรยาของหมอบรัดเลย์ (Dr.Dan Beech Bradley)
ในปี พ.ศ. 2454 ได้เปลี่ยนชื่อ จากสมาคมห้องสมุดสตรีกรุงเทพ เป็น สมาคมห้องสมุดกรุงเทพ
ส่วนชื่อปัจจุบันของห้องสมุด คือ ห้องสมุดนีลเซนเฮส์ นั้นมาจากชื่อของนางเจนนี นีเลเซน เฮส์ (Jennie Neilson Hays) ซึ่งชื่อเดิมของนาง คือ เจนนีย์ นีลเซน เป็นชาวเดนมาร์ก ครอบครัวได้อพยพไปอยู่อเมริกาต่อมาได้เดินทางเข้ามาเป็นมิชชั่นนารีในประเทศไทยในปี พ.ศ. 2427 และได้พบกับหมอทอมัส เฮย์เวิร์ด เฮส์ (Thomas Heyward Hays) ซึ่งเดินทางเข้ามาในประเทศไทยในปี พ.ศ. 2429 และทั้งคู่ได้แต่งงานกันในปี พ.ศ. 2430
ต่อมานางนีลเซน เฮส์ ได้เข้ามาทำงานให้กับสมาคมห้องสมุดตั้งแต่ปี พ.ศ. 2438 ตลอดเวลาเธออุทิศตัวและเวลาเพื่อทำกิจกรรมมากมายเพื่อให้ห้องสมุดสามารถดำเนินกิจการต่อไปได้ เธอทำงานให้กับห้องสมุดเป็นเวลาถึง 25 ปี และเธอได้เสียชีวิตด้วยโรคอหิวาตกโรคในเดือนเมษายน พ.ศ. 2463
ตั้งแต่จัดตั้งขึ้นเป็นสมาคมห้องสมุดในปี พ.ศ. 2414 เป็นต้นมาห้องสมุดไม่มีสถานที่ทำการถาวรย้ายไปตามที่ที่จะได้รับอนุเคราะห์จากสมาชิกและผู้ให้การสนับสนุนอยู่ตลอดเวลา หลังจากนางเฮส์ได้เสียชีวิตลงในปี พ.ศ. 2463 ด้วยความรักที่เธอมีต่อห้องสมุด คุณหมอเฮส์ ผู้เป็นสามีจึงได้สร้างอาคารถาวรและซื้อที่ดินริมถนนสุรวงศ์เพื่อยกให้เป็นของห้องสมุดและเป็นที่ระลึกถึงภรรยาของท่าน ดังนั้นสมาคมห้องสมุดกรุงเทพ (The Bangkok Library Association) จึงได้เปลี่ยนชื่อเป็น "ห้องสมุดนีลเซนเฮส์" พร้อมกับอาคารใหม่ที่สร้างเสร็จเริ่มเปิดทำการในเดือนมิถุนายน พ.ศ. 2465 โดยสถานที่ตั้งนั้นอยู่ที่ เลขที่ 195 ถนนสุรวงศ์ แขวงสุริยวงศ์ เขตบางรัก กรุงเทพมหานคร และปัจจุบันห้องสมุดก็ยังเปิดให้บริการอยู่
อาคารแห่งนี้ออกแบบโดยสถาปนิกชาวอิตาเลียนชื่อ มาริโอ ตามานโญ (Mario Tamagno) และสถาปนิกผู้ช่วย จีโอวานี แฟร์เรโร (Giovanni Gerreo) ลักษณะอาคารเป็นรูปแบบนีโอคลาสสิค โดยผังอาคารเป็นรูปตัว H ทางเข้าเป็นห้องทรงกลมหลังคาทางเข้าเป็นโดม ซึ่งปัจจุบันทางเข้าเดิมได้ปิดและปรับปรุงให้ใช้เป็นห้องแสดงนิทรรศการแสดงผลงานศิลปะโดยใช้ห้องนี้ชื่อว่า Rotunda Gallery ส่วนทางเข้าย้ายไปอยู่ด้านข้างแทน
อาคารห้องสมุดนีลเซนเฮส์ ได้รับรางวัลอนุรักษ์ดีเด่น ปี 2525 ของสมาคมสถาปนิกสยามในพระบรมราชูปถัมภ์
เอ็มทีวีมูวีอะวอดส์
เอ็มทีวีมูวีอะวอดส์ (MTV Movie Awards) เป็นงานแจกรางวัลภาพยนตร์และนักแสดงที่จัดขึ้นประจำปีโดยเอ็มทีวีเริ่มจัดขึ้นครั้งแรกในปี ค.ศ. 1992 ในรายการมีการล้อเลียนภาพยนตร์โดยใช้ฟุตเทจหนังจากทางค่ายหนังและตัวแสดงที่เป็นคนดัง นักแสดง นักร้อง หรือพิธีกร
ผู้เข้าชิงรางวัลจะพิจารณาโดย Tenth Planet Productions ส่วนในภาคการผลิตโดย Joel Gallen ผู้มีส่วนคิดงานเอ็มทีวีมูวีอะวอดส์ สำหรับผู้ชนะรางวัลจะตัดสินโดยคนทั่วไปผ่านวิธีการโหวดทางเว็บไซต์
ไม่เหมือนกับงานเอ็มทีวีวิดีโอมิวสิกอะวอดส์ ที่เป็นการถ่ายทอดสด งานเอ็มทีวีมูวีอะวอดส์จะทำการบันทึกเทปก่อนการออกอากาศ แต่ในปี 2007 เอ็มทีวีได้ประกาศมาว่าจะเป็นรูปแบบการออกอากาศสดครั้งแรกในวันที่ 3 มิถุนายน ค.ศ. 2007 โดยปีนี้ซาราห์ ซิลเวอร์แมน รับหน้าที่เป็นพิธีกร โดยจัดขึ้นที่ Gibson Amphitheatre ในยูนิเวอร์แซล ซิตี้ แคลิฟอร์เนีย โดยมีผู้ชม 20 ล้านคนในวันปฐมทัศน์
ในปี 2008 จัดที่ Gibson Amphitheatre ในยูนิเวอร์แซล ซิตี้ แคลิฟอร์เนีย วันที่ 1 มิถุนายน ค.ศ. 2008 โดยจะมี มาร์ค เบิร์นเน็ท (Mark Burnett) โปรดิวเซอร์เจ้าของผลงานทีวีโชว์ Survivor, The Apprentice, Rock Star, The Contender และ My Dad is Better Than Your Dad มารับตำแหน่งโปรดิวเซอร์สำหรับงานนี้เป็นปีที่สองของเขา
ริธึมโซน
ริทึม โซน () เป็นค่ายเพลงในเครือของเอเว็กซ์แทร็กซ์ ซึ่งเป็นค่ายเพลงในแนวเพลงทันสมัย โดยมีศิลปินชื่อดังไม่ว่าจะเป็น คุมิ โคดะ, เอ็กซ์ไซล์, m-flo และโทโฮชินกิ
VR ทรูปเปอร์
วีอาร์ ทรูปเปอร์ (VR Troopers) เป็นเมทัลฮีโรฉบับอเมริกัน ออกอากาศเมื่อ 3 กันยายน พ.ศ. 2537 ถึง 21 มกราคม พ.ศ. 2539
เป็นลิขสิทธิ์ของบริษัท ซาบัน เอนเตอร์เทนเมนท์ มีจำนวนตอน 92 ตอน อเมริกาก็ขอซื้อลิขสิทธิ์ของเมทัลฮีโรของญี่ปุ่น เช่น เมทัลเดอร์ สปีลบัน และ ตำรวจอวกาศไชเดอร์
เป็นสุนัขของ ryan
Grimlord
แปลงร่ายโดย DR. Viktor เป็นตัวร้ายของเรื่อง สามารถไปรายงานในใต้ดิน แปลงกายเป็น Grimlord แต่ภาคซีซั่น 2 นี้ จะไปรายงานตัวที่ฐานทัพอากาศ
ไนน์ตีเอท ดีกรีส์
ไนน์ตี้เอท ดีกรีส์ () เป็นวงบอยแบนด์จากอเมริกา ประกอบด้วยสมาชิก 4 คนคือ นิค ลาเช่ , ดรูว์ ลาเช่,จัสติน เจฟเฟร และ เจฟฟ์ ทิมมอนส์ เริ่มก่อตั้งวงโดย เจฟฟ์ ทิมมอนส์ในลอสแอนเจลิส แต่สมาชิกทุกคนมาจากโอไฮโอ
ไม่เหมือนกับวงบอยแบนด์วงอื่น พวกเขาได้ฟอร์มวงมาก่อนแล้วจึงได้รับเลือกจากค่ายเพลง พวกเขามียอดขายมากกว่า 10 ล้านชุด และมีซิงเกิ้ลประสบความสำเร็จเข้าใน 40 อันดับแรกในอเมริกา 8 เพลง
เพลงฮิตพวกเขาเพลงแรกคือ "Invisible Man" ที่ขึ้นสูงสุดอันดับ 12 ในบิลบอร์ด เพลง Top10 ของพวกเขาได้แก่เพลง "Because of You" (อันดับ 3),"The Hardest Thing" (อันดับ 5),"Give Me Just One Night (Una Noche)" (อันดับ 2) นอกจากนั้นเขายังได้ร้องร่วมกับมารายห์ แครีในเพลง "Thank God I Found You" ที่ขึ้นถึงอันดับ 1 อีกด้วย
วง ไนน์ตี้เอท ดีกรีส์ (98 Degrees) ได้ก่อตั้งที่เมือง แคนตั้น, รัฐ โอไฮโอ้ โดยเกิดจากการชักชวนของ เจฟ ทิมมอนด์ ซึ่งเขาได้ตัดสินใจที่ลาออกจากมหาลัยเพื่อจะเป็นนักร้อง เขาเคยศึกษาจิตวิทยา ที่มหาลัย เคนท์ เตท ซึ่งอยู่ในรัฐบ้านเกิดของเขา แต่ก็ลาออกกลางคัน และเขาก็ได้วางแผนที่จะเป็นนักกีฬาฟุตบอลในทีม NFL อีกด้วย ในปี 1995 เขาได้ร้องเพลงที่โรงเรียนกบเพื่อนอีกสามคน และได้รับเสียงตอบรับดีมากจากเพื่อนๆผู้หญิงเกี่ยวกับเสียงของเขา และหลังจากวันนั้นมาไม่นานเขาก็ได้ลาออกจากโรงเรียนของเขา และมุ่งหน้าสู่เมือง ลอส แองเจิลลิส รัฐแคลิฟอร์เนีย ซึ่งเข้าได้พูดไว้เมื่อปี 2004 "มันเป็นการตัดสินใจที่รวดเร็วมาก ผมมองกลับไป แต่ผมก็ยังเด็กและโง่เขลามาก ยิ่งรู้มากยิ่งยากนาน" ต่อจากนั้นมาเขาได้เจออดีตนักเรียนของโรงเรียนการแสดงและสร้างสรรค์ซึ่งเขาได้เรียนจบจากที่นี้ "นิค ลาชเชย์" ซึ่ง ณ ขณะนั้น เขากำลังเข้าเรียนที่มหาลัยไมอามี่ เพื่อที่จะศึกษาเกี่ยวกับเวชศาสตร์การกีฬา และหลังจากนั้น นิคก็ได้บินมาเมืองลอส เองเจิ้ลลิส หลังจากเปลี่ยนใจอย่างกะทันหัน เพื่อตัดสินใจที่จะตั้งวงบอยแบด์ขึ้นมา นิค แนะนำว่าควรจะแนะนำเพื่อนของเขาเข้าร่วมวง คือ จัสติน เจฟเฟ่ ซึ่งเป็นนักเรียนโบราณคดีจากมหาลัยแฟ่งซินซินแนทิ ซึ่งเขาได้เคยเรียนโรงเรียนการแสดงและเคยร้องเพลงประสานเสียงที่สวนสนุก คิงส์ ไอซ์แลนด์ มาก่อน และร้องโคเวอร์วงอื่นๆ และสมาชิคคนสุดท้ายที่ได้ร่วมวงคือน้องชายของนิค ชื่อว่าดริว ซึ่งเขาได้เคยทำงานเจ้าหน้าที่ห้องฉุกเฉินมาก่อน หลังจากที่ถูกปฏิเสธชื่อวงที่พวกเขาตั้ง (เช่น Just Us, Next Issue, และ Verse Four) และวงได้ตัดสินใจใช้ชื่อ ไนน์ตี้เอท ดีกรีส์ ตามคำแนะนำของผู้จัดการของเขา พาริส ดีจอน
ร้านนายอินทร์
ร้านนายอินทร์ เป็นร้านค้าปลีกหนังสือในเครือบริษัทอมรินทร์พริ้นติ้งแอนด์พับลิชชิ่ง จำกัด(มหาชน)โดยมุ่งหวังให้เป็นเวทีแสดงความสามารถของนักเขียน อีกทั้งเป็นแรงสนับสนุนให้เกิดงานเขียนใหม่ ๆ ที่มีคุณภาพในสังคมไทย ร้านนายอินทร์ได้จัดการประกวด รางวัลนายอินทร์อะวอร์ด เป็นครั้งแรกเมื่อ 12 กรกฎาคม พ.ศ. 2542 เป็นต้นมา ในปี พ.ศ. 2542 นั้น ร้านนายอินทร์ริเริ่มโครงการประกวดรางวัลนายอินทร์อะวอร์ด ด้วยการจัดประกวดต้นฉบับ ประเภทสารคดีเป็นประเภทแรก ต่อมาในปี พ.ศ. 2543 จึงเพิ่มประเภทของประกวดเป็นหนังสือภาพสำหรับเด็ก และวรรณกรรมเยาวชนด้วย กระทั่งปีพุทธศักราช 2548 จึงได้จัดประกวดประเภท เรื่องสั้น กวีนิพนธ์ และนวนิยาย รวมประเภทการประกวดจากอดีตถึงปัจจุบันคือ 6 ประเภท
รางวัลนายอินทร์อะวอร์ด กำหนดรับผลงานต่างๆเข้าประกวดล่วงหน้า 1 ปี มีกำหนดปิดรับผลงานภายในพฤศจิกายนของปีก่อนหน้า และประกาศผลรางวัลในเดือนมิถุนายน หรือกรกฎาคมของปีที่ประกาศรางวัล อย่างไรก็ตาม ในแต่ละปีอาจไม่มีผลงานใดที่ได้รับรางวัลยอดเยี่ยมของการประกวดประเภทนั้นเลย
รางวัลนายอินทร์อะวอร์ด แบ่งประเภทของผลงานที่เข้าประกวดเป็น 6 ประเภท ดังนี้
สดับลมขับขาน
สดับลมขับขาน (, Kaze no uta o kike, อังกฤษ: Hear the Wind Sing) เป็นนิยายเรื่องแรกของฮะรุกิ มุระกะมิ นักเขียนชาวญี่ปุ่น ตีพิมพ์ครั้งแรกใน ค.ศ. 1979 ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกเมื่อ ค.ศ. 2002 โดยสำนักพิมพ์แม่ไก่ขยัน
"สดับลมขับขาน" เป็นนิยายลำดับแรกใน ไตรภาคแห่งมุสิก (鼠三部作) ซึ่งตามมาด้วย พินบอล, 1973 (Pinball, 1973) และ แกะรอยแกะดาว ได้รับรางวัล Gunzou Literature Prize
เจย์-ซี
เจย์-ซี () มีชื่อจริงว่า ชอว์น โครี คาร์เตอร์ (Shawn Corey Carter) เกิดเมื่อวันที่ 4 ธันวาคม ค.ศ. 1969 เป็นนักร้องแนวแร็ปชาวอเมริกัน ปัจจุบันดำรงตำแหน่งประธานและซีอีโอบริษัท เดฟ แจมและ ร็อก-อะ-เฟลลา เรคคอร์ดส์ เจย์-ซียังเป็นหนึ่งในเจ้าของคลับ 40/40 Club ในนิวยอร์ก และเป็นหนึ่งในหุ้นส่วน นิวเจอร์ เน็ตส์ ถือเป็นนักร้องแนวฮิปฮอปที่ประสบความสำเร็จในอาชีพต่างๆคนหนึ่ง เขามีทรัพย์สินประมาณ 900 ล้านเหรียญ
เขาเป็นผู้ก่อตั้งและประธานฝ่ายบริหารให้กับ Rocawear อีกทั้งยังมีหุ้นส่วนใน NJ Nets, 40/40 Sports Clubs รวมถึงผลิตภัณฑ์บำรุงผิวและเสริมความงาม Carol's Daughter เขาได้เข้าสู่ธุรกิจรองเท้ากีฬาโดยการสร้างไลน์ใหม่ร่วมกับรองเท้าผ้าใบรีบ็อกในนามว่า S. Carter ทางด้านงานการกุศล เขาก่อตั้งมูลนิธิ Water For Life initiative Shawn Carter Scholarship Foundation
เจย์-ซีประสบความสำเร็จทางด้านยอดขายอัลบั้ม มีชื่อเสียงทางด้านการเขียนเนื้อเพลงโดยไม่ใช้ทั้งปากกาและกระดาษนั่นคือพรสวรรค์ของเขา เจย์ ได้รับการย่องย่องว่าเป็น the best rapper alive หรือนักร้องแรพที่ยอดเยี่ยมที่สุดที่ยังมีชีวิตอยู่ หลังจากการจากไปของ สองแรปเปอร์ผู้ยิ่งใหญ่แห่งยุค บิ๊กกี้ส์ และทูพัคส์ และจากประโยคที่ว่านี้ ทำให้เกิดกรณีพิพาทระหว่า เจย์และนาซ ศิลปินแรพผิวสีร่วมเมืองจากย่านควีนส์ ออกเพลงมาโจมตีใส่กันในทศวรรษที่ผ่านมา แต่ในที่สุดทุกอย่างก็จบลงด้วยดี โดยทั้งคู่ร่วมร้องด้วยกันในเพลง dead president อีกทั้ง นาซยังเป็น แขกรับเชิญในวิดีโอเพลง Roc Boys ของเจย์ซีอีกด้วย เจย์-ซีได้กลับสู่วงการในปลายปี 2006 หลังจากแขวนไมค์ อัลบั้ม Kingdom Come มียอดจำหน่าย 680,000 ชุดในสัปดาห์แรกที่วางขาย
เจย์-ซี ได้สมรสกับ บียอนเซ่ ในปี 2008 และมีบุตรสาว คือ Blue Ivy Carter เกิดวันที่ 7 มกราคม 2012, 13 มิถุนายน 2017 บียอนเซ่ ได้กำเนิดลูกชายฝาแฝด ในชื่อ Rumi และ Sir Carter
สำนักงานรับรองมาตรฐานและประเมินคุณภาพการศึกษา (องค์การมหาชน)
สำนักงานรับรองมาตรฐานและประเมินคุณภาพการศึกษา (องค์การมหาชน) หรือ สมศ. เป็นหน่วยงานที่ทำหน้าที่ประเมินคุณภาพภายนอกของสถานศึกษาทุกแห่งของประเทศไทย ทั้งในระดับการศึกษาขั้นพื้นฐาน ด้านการอาชีวศึกษา และระดับอุดมศึกษา
สำนักงานรับรองมาตรฐานและประเมินคุณภาพการศึกษา (องค์การมหาชน) จัดตั้งขึ้นตามเจตนารมย์ของพระราชบัญญัติการศึกษาแห่งชาติ พ.ศ. 2542 หมวดที่ 6 ซึ่งกำหนดให้มีสำนักงานรับรองมาตรฐานและประเมินคุณภาพการศึกษา เพื่อทำหน้าที่พัฒนาเกณฑ์ วิธีการประเมินคุณภาพภายนอก และทำการประเมินผลจัดการศึกษาเพื่อให้มีการตรวจสอบคุณภาพของสถานศึกษา โดยให้ประเมินประเมินคุณภาพภายนอกแก่สถานศึกษาทุกแห่งอย่างน้อย 1 ครั้ง ในทุก ๆ 5 ปี จากพระราชบัญญัตินี้จึงได้มีการจัดตั้งสำนักงานรับรองมาตรฐานและประเมินคุณภาพการศึกษา ตั้งแต่นั้นมา
สมศ. จัดตั้งขึ้นตามพระราชกฤษฎีกาจัดตั้งสำนักงานรับรองมาตรฐานและประเมินคุณภาพการศึกษา (องค์การมหาชน) พ.ศ. 2543 อยู่ภายใต้การกำกับดูแลของนายกรัฐมนตรี ต่อมาในปี พ.ศ. 2561 จึงได้เปลี่ยนแปลงมาอยู่ภายใต้การกำกับดูแลของรัฐมนตรีว่าการกระทรวงศึกษาธิการ
พระ
ราชกฤษฎีกาจัดตั้งสำนักงานรับรองมาตรฐานและประเมินคุณภาพการศึกษา 
(องค์การมหาชน) พ.ศ. 2543 ในมาตรา 8 กำหนดให้สำนักงานฯ มีอำนาจหน้าที่หลัก ดังนี้
นางนาก
นางนาก เป็นภาพยนตร์ไทยที่มีเค้าโครงเรื่องจากแม่นาคพระโขนง เป็นภาพยนตร์ที่ประสบความสำเร็จทั้งในด้านรายได้และรางวัลในรัชกาลที่ 4 เกิดสุริยคราสขึ้น ผู้คนแตกตื่น เหมือนกับเป็นเหตุบอกลางร้าย มาก (วินัย ไกรบุตร) ถูกเกณฑ์ไปเป็นทหารรบที่ชายแดน ปล่อยให้เมียสาวที่กำลังท้องแก่ชื่อ นาก (อินทิรา เจริญปุระ) อยู่เพียงคนเดียว นากต้องลำบากตรากตรำทำนาอยู่คนเดียวทั้ง ๆ ที่ท้องแก่ใกล้คลอด เมื่อเจ็บท้องใกล้คลอด มีลางร้ายนกแสกบินผ่านหลังคาบ้าน นากเสียชีวิตพร้อมลูกขณะคลอด แต่วิญญาณของนางยังคงไม่ไปไหน วนเวียนอยู่บริเวณบ้านและรอคอยการกลับมาของผัวรัก และเมื่อมากกลับมา ผู้คนพยายามบอกมากเกี่ยวกับเรื่องนากที่ตายไปแล้ว มากไม่เชื่อ นากเองก็อาละวาดหักคอผู้คนที่พยามยามบอกเรื่องนี้แก่มาก
จนในที่สุดมากก็รู้ความจริง เมื่อเห็นมือของนากที่ยาวลงมาเก็บมะนาวที่ใต้ถุนบ้าน มากตกใจวิ่งหนีหลบไปหลังใบหนาด และหนีเข้าไปในโบสถ์ ซึ่งพระและเณรก็สวดมนต์และเอาสายสิญจน์คล้องให้ แต่ผีนางนากก็ยังเข้ามาอาละวาดถึงในโบสถ์ได้ เรื่องจบลงที่สมเด็จพระพุฒาจารย์โต พรหมรังสีได้ผ่านมาและได้สะกดวิญญาณนางนากให้สงบเพื่อให้ไปเกิดใหม่ และท่านได้เจาะกะโหลกศีรษะนางนากเพื่อเก็บไว้ทำปั้นเหน่งด้วย
"นางนาก" เป็นภาพยนตร์เรื่องที่สองในการกำกับของ นนทรีย์ นิมิบุตร ที่ประสบความสำเร็จมาแล้วอย่างงดงามจาก "2499 อันธพาลครองเมือง" เมื่อ 2 ปีก่อน (พ.ศ. 2540) ซึ่งในเรื่องนี้ก็ประสบความสำเร็จเช่นกัน โดยที่เนื้อเรื่องก็คือเนื้อเรื่องของแม่นาคพระโขนงที่คนไทยรู้จักกันดีอยู่แล้ว แต่ทว่า ครั้งนี้ ได้เปลี่ยนรายละเอียดต่าง ๆ ที่เคยคุ้นเคยให้สมจริงมากที่สุด เช่น เรียกชื่อแม่นาคว่า นางนาก, มีเหตุการณ์สุริยคราสเป็นฉากเปิดเรื่อง หรือ ให้นางนากยืนกลับหัวบนขื่อ ตามความเชื่อที่เล่ากันมา เป็นต้น
โดยภาพยนตร์สามารถทำเงินได้กว่า 150 ล้านบาท ถือว่าทำลายสถิติของ "Titanic" ภาพยนตร์ฮอลลีวู้ดเรื่องใหญ่ที่เข้าฉายเมื่อปีที่แล้วด้วยซ้ำ
เอียน วัตคินส์
เอียน วัตคินส์ (Ian Watkins) เกิดเมื่อวันที่ 30 กรกฎาคม ปี ค.ศ. 1977 ในพอนตีพิดด์, เวลส์ เป็นนักร้องนำและเป็นสมาชิกผู้ร่วมก่อตั้งวงอัลเทอร์เนทีฟนาม ลอสท์โพรเฟ็ทส์ (lostprophets)
เอียนเคยเป็นมือกลองของวงฮาร์ดคอร์นาม "พับบลิก ดิสทัวแบนซ์" (Public Disturbance) โดยมี ไมค์ ลิวอิส (มือกีตาร์) เป็นเพื่อนร่วมวงเดียวกัน นอกจากนี้แล้ว เขาก็ยังเคยเป็นมือกลองของวงอื่น ๆ อีกด้วย เขาเข้าเรียนในโรงเรียนฮอว์โธร์น และได้รู้จักสมาชิกคนอื่น ๆ ในวงจากในโรงเรียนนี้
หลังจากที่ได้ก่อตั้งวงลอสท์โพรเฟ็ทส์ เขาได้ทำผลงานออกมาสามอัลบั้ม คือ เดอะเฟกซาวด์ออฟโปรเกรส (thefakesoundofprogress), สตาร์ต ซัมติง (Start Something) และ ลิเบอเรชัน ทรานมิสชัน (Liberation Transmission)
ความจริงแล้วเอียนอยากเป็นมือกลองของวงมากว่าที่จะมาเป็นนักร้อง อาจจะเป็นเพราะว่า เขาเริ่มหัดเล่นกลองครั้งแรกตั้งแต่อายุ 14 ปี แต่เมื่อตอนก่อตั้งวงใหม่ ๆ ไม่มีใครเป็นนักร้องของวง เขาจึงต้องมารับหน้านี้เอง
เอียนถูกจับเมื่อวันที่ 19 ธันวาคม ค.ศ. 2012 จากข้อหาละเมิดทางเพศกับเด็ก, ครอบครองรูปภาพและเผยแพร่ภาพไม่เหมาะสมของเด็ก, ครอบครองรูปภาพเปลือยของสัตว์ที่ดูรุนแรงเกินเหตุ และข้อหาข่มขืนเด็กอายุ 1 ขวบ รวม 23 คดี ล่าสุดสมาชิกที่เหลือของวง Lostprophets ได้โพสต์ยุบวงเรียบร้อยแล้ว
เล่งฮู้ชง
เล่งฮู้ชง () เป็นตัวเอกของ เรื่อง กระบี่เย้ยยุทธจักร นิยายของกิมย้ง เป็นตัวละครที่มีเอกลักษณ์อย่างยิ่ง คือ แม้เป็นคนที่อารมณ์เฮฮา แต่ในใจเขานั้นถวิลหาความสุขอันแท้จริงอย่างคำว่า ยิ้มเย้ยยุทธจักร อันหมายถึง หัวเราะความเป็นไปแห่งโลกความจริง บุคคลเช่นนี้หาได้ยากยิ่งในทุกสังคม จิตใจคนเราต้องการความยิ่งใหญ่ ชื่อเสียง เงินทอง ฯลฯ "หากแต่มีใครที่คิดหาความสงบอันแท้จริง และ ยิ้มเย้ยยุทธจักร"
เล่งฮู้ชง เป็นเด็กกำพร้าที่งั๊กปุ๊กคุ้งเจ้าสำนักหัวซาน เก็บมาเลี้ยงดูและสอนวรยุทธ์ให้ จึงเป็นศิษย์เอกแห่งสำนักหัวซาน หรือสำนักฮั้วซัว เล่งฮู่ชงเป็นคนฉลาด ภายนอกเป็นคนช่างพูด ชอบสนุกเฮฮา ดื่มสุรา เล่นการพนัน และพูดจาทะลึ่งตึงตัง แต่ในจิตใจเป็นคนที่ยึดถึอคุณธรรม จึงมักยื่นมือเข้าช่วยเมือเห็นผู้อื่นมีภัย ครั้งหนึ่งได้ต่อสู้กับเถียนป๋อกวงโจรบ้ากามเพื่อปกป้องแม่ชีน้อยอี้ลิ้มให้พ้นภัย จนในที่สุดได้คบเป็นสหายกับเถียนป๋อกวง เล่งฮู่ชงแอบหลงรักงักเล้งซัง(ลูกสาวคนเดียวของ งั๊กปุ๊กคุ้ง) ซึ่งเป็นศิษย์น้องที่เติบโตมาด้วยกัน ด้วยความบังเอิญขณะอยู่ที่ผาสำนึกตนได้ต่อสู้กับเถียนป๋อกวงและได้พบกับสุดยอดเพลงกระบี่สุดยอดคือเก้ากระบี่เดียวดายหรือเก้ากระบี่ต๊กโกวจากอาจารย์ปู่ฮวงเช็งเอี๊ยง หลังจากได้รับถ่ายทอดวิชา อาจารย์ปู่ได้ขอให้เล่งฮู้ชงสัญญาว่าจะไม่บอกเรื่องราวที่ได้พบกับตน และที่มาของสุดยอดเพลงกระบี่ ด้วยความเป็นคนมีคุณธรรมเล่งฮู้ชงจึงเก็บเรื่องทั้งหมดไว้เป็นความลับ ภายหลังได้ใช้วิชาเก้ากระบี่เดียวดายช่วยเหลือสำนักให้พ้นภัย แต่ไม่ยอมบอกที่มาของเพลงกระบี่จึงทำให้อาจารย์และคนอื่นๆในสำนักรวมถึงงักเล้งซังเข้าใจผิด และประกอบกับความริษยาของงักปุ๊กคุ้งที่เห็นลูกศิษย์มีวรยุทธ์เหนือกว่าตัวเอง จึงถูกขับออกจากสำนัก และตัดเยื่อใยจากงักเล้งซัง หลังจากเที่ยวท่องยุทธจักรและค้นพบความจริงของยุทธภพ ที่มีแต่แก่งแย่ง ชิงดีชิงเด่น และได้พบรักกับเยิ่นอิ๋งอิ๋ง (ลูกสาวของเยิ่นหว่อสิง ประมุขพรรคตะวันจันทราคนก่อน) จึงเร้นกาย ไม่ยุ่งเกี่ยวกับยุทธภพอีก
รายนามบุคคลจากมหาวิทยาลัยกรุงเทพ
รายนามบุคคลจากมหาวิทยาลัยกรุงเทพ
งักปุ๊กคุ้ง
งักปุ๊กคุ้ง หรือ เยฺว่ ปู้ฉวิน ตามสำเนียงกลาง () เป็นตัวละครในเรื่อง กระบี่เย้ยยุทธจักร เขาเป็นปรมาจารย์ยุทธแห่งหัวซาน ซึ่งเป็นอาจารย์ของเหล็งฮู้ชง โดยมีฉายาว่า กระบี่วิญญูชน มีความมักใหญ่ใฝ่สูงจนน่ากลัว และ ทำการใส่ร้ายป้ายสีเหล็งฮู้ชงเพื่อฝึกเพลงกระบี่ปราบมาร
งักปุ๊กคุ้ง แซ่งัก นามปุกคุ้ง เป็นเจ้าสำนักฮั้วซัว ผู้สืบทอดเพลงกระบี่และลมปราณเมฆม่วงแห่งสำนักฮั้วซัว หนึ่งใน 5 สำนักกระบี่แห่งบู๊ลิ้ม ภาพภายนอกเป็นผู้กล้าที่ได้ชื่อว่าเป็นจอมยุทธ์ผู้ทรงคุณธรรม เป็นเจ้าสำนักกระบี่อันเลื่องชื่อที่ได้รับการยอมรับว่าเป็นสำนักมาตรฐานของยุทธจักร จนได้รับฉายาจากบรรดาจอมยุทธ์ว่า “กระบี่วิญญูชน”
งักปุ๊กคุ้ง นอกจากจะเป็นเจ้าสำนักของยอดสำนักกระบี่แล้ว ในด้านของชาติพันธุ์ เจ้าตัวยังเชื่อมั่นด้วยว่า ต้นตระกูลงักของตนมีวีรบุรุษกู้ชาติอยู่หลายคน โดยหนึ่งในผู้ที่มีชื่อเสียงที่สุดของตระกูลงักก็คือ ‘งักฮุย (เย่ว์เฟย) ’ ยอดขุนพลแห่งราชวงศ์ซ่งใต้ งักปุ๊กคุ้งเชื่อมั่นใน ‘คุณธรรม’ ของตนจนถึงกับเดินทางรอนแรมพาเหล่าศิษย์ฮั้วซัวไปเคารพสถานที่ศักดิ์สิทธิ์ของงักฮุย
อัญชลี วิวัธนชัย
อัญชลี วิวัธนชัย หรือที่รู้จักกันในนามปากกา อัญชัน (26 กันยายน พ.ศ. 2495 - ) เกิดที่ฝั่งธนบุรี กรุงเทพมหานคร เดิมชื่อ อัญชลี สุธรรมพิทักษ์ สมรสกับ อนุสรณ์ วิวัธนชัย เมื่อ พ.ศ. 2519 ปัจจุบันใช้ชีวิตอยู่ในสหรัฐอเมริกา
จันลุยจี บุฟฟอน
บุฟฟอนเกิดในครอบครัวนักกีฬา โดยมีพ่อเป็นนักกรีฑา และแม่เป็นนักขว้างจักร รวมถึงพี่สาวก็เป็นนักกีฬา บุฟฟอนเริ่มเล่นฟุตบอล ตำแหน่งกองกลางมาก่อน จนกระทั่งถึงจุดเปลี่ยนเมื่ออายุ 14 ปี หลังจากที่ต้องสวมบทผู้รักษาประตูจำเป็นเมื่อเจ้าของตำแหน่งตัวจริงทั้งสองคนได้รับบาดเจ็บ และในอีก 2 สัปดาห์ถัดมา บุฟฟอนก็กลายเป็นผู้รักษาประตูตัวหลักของทีมไปโดยปริยาย
ในปี ค.ศ. 1995 บุฟฟอนในวัย 17 ปี ได้เซ็นสัญญาเป็นนักเตะอาชีพกับปาร์มา และการลงเล่นนัดแรกในเซเรียอาของบุฟฟอนก็คือพบกับสโมสรระดับใหญ่อย่างเอซีมิลาน ในปีถัดมาก็ได้ลงเล่นให้ทีมชาติในมหกรรมโอลิมปิก 1996 ที่นครแอตแลนตา สหรัฐอเมริกาด้วย
หลังจากที่เล่นได้อย่างยอดเยี่ยมให้กับต้นสังกัด บุฟฟอนก็ได้ลงเล่นทีมชาติอิตาลีชุดใหญ่เป็นครั้งแรกในวัย 19 ปี แทนที่จันลูกา ปายูกา ที่ได้รับบาดเจ็บในการแข่งขันรอบคัดเลือกเพื่อการเข้าไปร่วมแข่งขันในฟุตบอลโลก 1998 กับรัสเซียที่กรุงมอสโก
บุฟฟอนมีรายชื่อเป็นหนึ่งในผู้เล่นของอิตาลี ก็เป็นได้แค่ตัวสำรอง เนื่องจากปายูกา ยึดตัวจริงเอาไว้ได้หลังจากที่หายจากอาการบาดเจ็บ จากนั้นบุฟฟอนก็ได้ช่วยให้อิตาลีผ่านรอบคัดเลือกฟุตบอลชิงแชมป์แห่งชาติยุโรป 2000 ได้ตามที่คาดหวัง
ในปี ค.ศ. 2001 บุฟฟอนได้ย้ายจากปาร์มาไปร่วมสโมสรระดับใหญ่อย่างยูเวนตุสด้วยค่าตัวที่เป็นสถิติโลกสำหรับผู้รักษาประตู 52.29 ล้านยูโร (ประมาณ 2,614 ล้านบาท) แม้เจ้าตัวจะเคยเอ่ยปากยอมรับว่ามันเป็นค่าตัวที่ออกจะมากเกินไปสำหรับผู้เล่นคนหนึ่ง ทว่ามันก็ไม่ได้ทำให้รู้สึกกดดันกับความคาดหวังแต่อย่างใด
ในฤดูกาล 2015–16 ที่ยูเวนตุสได้แชมป์เซเรียอาอีกครั้ง บุฟฟอนได้สร้างสถิติใหม่ด้วยการไม่เสียประตูเลยเป็นเวลาติดต่อกันถึง 974 นาที
ในฟุตบอลชิงแชมป์แห่งชาติยุโรป 2012 และฟุตบอลชิงแชมป์แห่งชาติยุโรป 2016 บุฟฟอนได้รับแต่งตั้งให้เป็นกัปตันทีม แม้ว่าอิตาลีจะไม่ประสบความสำเร็จทั้ง 2 ครั้งนี้เลยก็ตาม
ในปี ค.ศ.2018 หลังบุฟฟ่อนได้ค้าแข้งกับ ยูเวนตุส 17 ปีเต็ม ได้หมดสัญญาเบียงโคเนรี มือกาวจอมเก๋าได้ตัดสินใจอำลาทีมเพื่อหาความท้าทายใหม่ๆ ในการชีวิตการค้าแข้ง และได้เลือก ปารีส แซงต์ แชร์กแมง ด้วยค่าเหนื่อย 6.14 ล้านปอนด์ (ราว 276 ล้านบาท) ต่อปี เป็นจุดหมายปลายทาง และการจดบันทึกประวัติศาสตร์หน้าใหม่ของเขา
อาเลสซันโดร เนสตา
อเลสซานโดร เนสตา (Alessandro Nesta) เกิดเมื่อวันที่ 19 มีนาคม ค.ศ. 1976 ในกรุงโรมประเทศอิตาลี เป็นนักฟุตบอลตำแหน่งกองหลัง ปัจจุบันเล่นอยู่กับเอซี มิลาน ซึ่งก่อนหน้านั้นเคยเล่นอยู่สโมสรลาซิโอ ก่อนที่จะย้ายมาอยู่กับเอซี มิลาน ในปี 2002 ด้วยค่าตัวประมาณ 30 ล้านยูโร
เนสตาเริ่มเป็นนักเตะเยาวชนฝึกหัดกับสโมสรฟุตบอลลาซิโอตั้งแต่ปี ค.ศ. 1985 ซึ่งฝึกอยู่หลายต่ำแหน่งทั้งกองหน้า กองกลาง และ กองหลังซึ่งเป็นตำแหน่งที่เล่นได้ดีที่สุด ในปี 1996 เนสตา พาทีมชาติอิตาลีชุดอายุต่ำกว่า 21 ปี คว้าแชมป์ฟุตบอลยุโรปชุดอายุต่ำกว่า 21 ปี ได้สำเร็จโดยชนะเหนือทีมชาติสเปน และได้เล่นให้กับอิตาลีชุดใหญ่ครั้งแรกพบกับมอลโดวา ในวันที่ 5 ตุลาคม ปี ค.ศ. 1996 และในปีถัดมาก็ได้แชมป์โคปาอิตาเลีย กับทีมสโมสร ลาซิโอ หลังจากได้ชัยชนะเหนือ เอซี มิลาน และประสบความสำเร็จสูงสุดในฤดูกาลปี 1999-2000 เมื่อพาทีมลาซิโอได้ดับเบิลแชมป์ คือได้ทั้ง แชมป์ลีกกัลโช่เซเรียอา และ แชมป์อิตาเลียนคัพ ช่วงที่อยู่กับสโมสรลาซิโอโดยเฉพาะเมื่อทีมลาซิโอเผชิญหน้ากับทีมโรม่า นั้นก็ได้มีการเปรียบเทียบกับทีมคู่ปรับร่วมเมืองอย่าง โรม่า ว่า ทางโรม่ามี ฟรานเชสโก ต๊อตติ กองกลางตัวเก่งซึ่งใช้เสื้อหมายเลข 10 ส่วนทาง ลาซิโอก็มี อเลสซานโดร เนสตา ปราการหลังตัวเก่งที่ใช้เสื้อหมายเลข 13 เอาไว้ต่อกรเช่นกัน และมีท่าทีว่าทั้งคู่จะเป็นสัญลักษณ์ของทีมเหมือนกับเปาโล มัลดีนี ที่อยู่กับ เอซี มิลาน มาโดยตลอด
ในปี 2002-2003 ทีมลาซิโอที่มีปัญหาทางการเงินจึงจำเป็นต้องขายนักเตะที่สำคัญ หนึ่งในนั้นก็มี เนสตา อยู่ด้วย ลาซิโอตัดสินใจขายเนสตาให้กับมิลาน หลังจากที่ เนสตาย้ายไปอยู่กับเอซี มิลาน แล้วก็มีส่วนช่วยให้ทีมประสบความสำเร็จมากขึ้น ด้วยการพาทีม เอซี มิลาน ได้แชมป์ลีกเซเรียอาในฤดกาล 2003-2004 ยูฟ่า แชมเปียนส์ลีก ยูโรเปียนซูเปอร์คัพ และ โคปาอิตาเลีย
ปัจจุบันเนสตายังคงค้าแข้งอยู่กับเอซี มิลาน และเป็นกองหลังตัวสำคัญในทีมชาติอิตาลีแต่แทบไม่มีส่วนช่วยให้ทีมชาติอิตาลีเป็นแชมป์ฟุตบอลโลก ปี ค.ศ. 2006 เนื่องจากในการแข่งขันฟุตบอลโลกครั้งนี้ เนสตา มีอาการบาดเจ็บจึงได้เป็นตัวสำรองซึ่งทดแทนโดย มาร์โค มาเตรัสซี แต่เนสตาก็มีส่วนช่วยให้ทีมชาติอิตาลีผ่านรอบคัดเลือกเข้าไปเล่นบอลโลกในรอบสุดท้ายได้
มาร์ก ยูลีอาโน
มาร์ค ยูเลียโน () เกิดเมื่อวันที่ 12 สิงหาคม ค.ศ. 1973 ตำแหน่งกองหลัง เคยติดทีมชาติอิตาลีและเล่นให้กับสโมสรยูเวนตุส ปัจจุบันเล่นให้กับสโมสรเมสซิน่า
ลุยจี ดี บีอาโจ
ลุยจี ดี บีอาโจ () เกิดเมื่อวันที่ 3 มิถุนายน ค.ศ. 1971 เล่นตำแหน่งกองกลางตัวรับ ปัจจุบันเล่นอยู่กับสโมสรอัสโคลี่ในอิตาลี
เกลาเดียว โลเปซ
เกลาเดียว โลเปซ (Claudio López) เกิดวันที่ 17 กรกฎาคม ค.ศ. 1974 ในคอร์โดบา อาร์เจนตินา เป็นนักฟุตบอลชาวอาร์เจนตินา เล่นในตำแหน่งกองหน้า ปัจจุบันเล่นอยู่กับสโมสรโคโลราโด ราปิดส์ ในสหรัฐอเมริกา
มาร์เซโล ซาลัส
โฆเซ มาร์เซโล ซาลัส เมลินาโอ ( หรือที่รู้จักกันในชื่อ มาร์เซโล ซาลัส () เกิดเมื่อวันที่ 24 ธันวาคม ค.ศ. 1974 ในเมืองเตมูโก ประเทศชิลี เป็นนักฟุตบอลเล่นในตำแหน่งกองหน้า ปัจจุบันเล่นอยู่กับสโมสรฟุตบอลอูนิเบร์ซิดัดเดชิเล
อิบัน ซาโมราโน
อิบัน ซาโมราโน () เกิดวันที่ 18 มกราคม ค.ศ. 1967 เป็นนักฟุตบอลชาวชิลี เล่นตำแหน่งกองหน้า เคยเล่นอยู่กับสโมสรในยุโรปมากมาย เช่น เซบิยา เรอัลมาดริด อินเตอร์ ปัจจุบันเลิกเล่นฟุตบอลแล้ว
จูเซปเป ปันกาโร
จูเซปเป ปังคาโร (Giuseppe Pancaro) เกิดเมื่อวันที่ 26 สิงหาคม ค.ศ. 1971 ปัจจุบันเล่นอยู่กับสโมสรโตรีโนในตำแหน่งกองหลังผั่งขวา เริ่มเล่นอาชีพครั้งแรกกับสโมสรคัลยารี แล้วเคยประสบความสำเร็จในการคว้าแชมป์ลีกสูงสุดกับสโมสรลัตซีโยในฤดูกาล 1999-2000
โรแบร์โต มุสซี
โรแบร์โต มุซซี (Roberto Muzzi) เกิดวันที่ 21 กันยายน พ.ศ. 2514 ในกรุงโรม เป็นนักฟุตบอลตำแหน่งกองหน้าเคยเล่นอยู่หลายสโมสร ทั้ง โรม่า, ปิซ่า, กายารี, อูดิเนเซ, ลาซิโอ, โตริโน และ ปาโดวา เขาอำลาวงการเมื่อปี 2009
ประเสริฐ เฉยไธสง
ประเสริฐ เฉยไธสง เกิดวันที่ 26 มกราคม พ.ศ. 2518 ที่จังหวัดบุรีรัมย์ เป็นนักฟุตบอลในไทยแลนด์พรีเมียร์ลีก สังกัดทีมสมุทรสงคราม
บรรณวิทย์ เก่งเรียน
พลเรือเอก บรรณวิทย์ เก่งเรียน อดีตประธานที่ปรึกษากระทรวงกลาโหม อดีตรองปลัดกระทรวงกลาโหม และอดีตสมาชิกสภานิติบัญญัติแห่งชาติ หลังการรัฐประหารในประเทศไทย พ.ศ. 2549
ชื่อเล่น 'นุ' เป็นบุตรของนายประสิทธิ์ และนางศรีสว่าง เก่งเรียน เกิดเมื่อ พ.ศ. 2491
มีพี่น้องรวม 4 คน ได้แก่พลเรือเอกบรรณวิทย์ ศึกษาชั้นมัธยมที่ โรงเรียนสาธิตปทุมวัน ก่อนที่จะศึกษาต่อที่โรงเรียนเตรียมทหารรุ่น 7 (ตท.7) รุ่นเดียวกับ พลเอกสพรั่ง กัลยาณมิตร และ พล.อ.ปฐมพงษ์ เกษรศุกร์พล.ร.อ.บรรณวิทย์ ประสบความสำเร็จในการเป็นทหารอาชีพ ได้รับตำแหน่งเป็นนายพลตั้งแต่อายุ 44 ปี ซึ่งถือเป็นนายพลที่มีอายุน้อยที่สุดในขณะนั้น
พล.ร.อ.บรรณวิทย์ เก่งเรียน มีชื่อเสียงในสังคมเป็นครั้งแรกด้วยการเป็นนายทหารที่ดำรงตำแหน่งรองปลัดกระทรวงกลาโหม ที่ออกมาเปิดเผยอย่างตรงไปตรงมาว่า มีการใช้อำนาจการเมืองแทรกแซงการแต่งตั้งนายทหารระดับสูงในกองทัพ มีช่วงวิกฤตการณ์การเมืองในประเทศไทย พ.ศ. 2548-2549 ในรัฐบาลของ พ.ต.ท.ทักษิณ ชินวัตร พร้อมกับนายทหารคนอื่น ๆ จนถูกทางกระทรวงกลาโหม โดย พล.อ.ธรรมรักษ์ อิศรางกูร ณ อยุธยา รัฐมนตรีว่าการกระทรวงในขณะนั้นสอบวินัย
ภายหลังการรัฐประหารในวันที่ 19 กันยายน พ.ศ. 2549 พล.ร.อ.บรรณวิทย์ ได้รับการแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.) พร้อมกับเป็นประธานคณะกรรมาธิการคมนาคมของสภานิติบัญญัติแห่งชาติ ทำการตรวจสอบการทุจริตในกระทรวงคมนาคมของรัฐบาล พ.ต.ท.ทักษิณ ชินวัตร ต่าง ๆ เช่น กรณีทุจริตการซื้อเครื่องตรวจจับวัตถุระเบิด CTX หรือ การทุจริตในสนามบินสุวรรณภูมิ เป็นต้น จึงทำให้มีปัญหากับบุคคลหรือหน่วยงานที่ถูกตรวจสอบหรือเกี่ยวข้องบ่อย ๆ ซึ่งผลปรากฏว่า พ.ต.ท. ทักษิณ ชินวัตร ไม่มีความผิด ซึ่งมีการตั้งข้อสังเกตว่าเป็นการโยนความผิดให้กับอดีตนายกรัฐมนตรีเพื่อใหเกิดความชอบธรรมในการรัฐประหาร
ในการแต่งตั้งโยกย้ายข้าราชการประจำปี พ.ศ. 2550 พล.ร.อ.บรรณวิทย์ ได้รับโปรดเกล้า ฯ ให้ดำรงตำแหน่งประธานที่ปรึกษากระทรวงกลาโหม แทนตำแหน่งรองปลัดกระทรวงกลาโหม เนื่องจากถูกสนช.สายทหารกล่าวหาว่า พล.ร.อ.บรรณวิทย์ ไม่โปร่งใสในระหว่างทำหน้าที่บริหารองค์การแบตเตอรี่ และจากที่กระทบกระทั่งกับผู้บังคับบัญชา จากกรณีที่ออกมาปกป้องพล.อ.สพรั่ง กัลยาณมิตร[1]
ในการเลือกตั้งในปลายปี พ.ศ. 2550 พล.ร.อ.บรรณวิทย์ ได้ขอลาออกจากราชการทหารเพื่อที่ลงรับสมัคร ส.ส. ในระบบสัดส่วนของพรรครวมใจไทยชาติพัฒนา แต่ได้รับการอนุมัติจากกระทรวงกลาโหมล่าช้า จึงไม่ทันการสมัคร ซึ่ง พล.ร.อ.บรรณวิทย์ ได้ตั้งข้อสังเกตว่าเป็นการกลั่นแกล้งตนเอง แต่ทางกระทรวงกลาโหมได้ปฏิเสธ
เคย เป็นเลขาธิการลอนเทนนิสสมาคมแห่งประเทศไทย งานด้านการเมือง เป็นหนึ่งในสมาชิกและผู้ก่อตั้งสมัชชาประชาชนแห่งประเทศไทย และยังจัดรายการวิทยุเป็นประจำในวันเสาร์เวลา 08.30-10.00 น. ทางเอฟ.เอ็ม. 92.25 เมกกะเฮิร์ซ รวมไปถึงการจัดรายการสด ทางช่องทีวีผ่านดาวเทียม ช่อง ๑๓ สยามไท อีกด้วย
โรงเรียนอัสสัมชัญอุบลราชธานี
โรงเรียนอัสสัมชัญอุบลราชธานี () เป็นสถาบันการศึกษาในเครือคณะภราดาเซนต์คาเบรียล ลำดับที่ 10 และตลอดระยะเวลาที่ผ่านมา คณะภราดาเซนต์คาเบรียลแห่งประเทศไทยได้นำภราดาเข้ามาดูแลโรงเรียนอย่างต่อเนื่อง มีการจัดการศึกษาให้แก่เด็กและเยาวชน อบรมสั่งสอนเยาวชน ให้มีความรู้อย่างลึกซึ้ง เพื่อสามารถนำความรู้ ไปประกอบอาชีพและเป็นบุคคลที่ดีต่อประเทศชาติ
โรงเรียนอัสสัมชัญอุบลราชธานีเดิมชื่อโรงเรียนสัพพัญญูวิทยาสงเคราะห์ ในปี พ.ศ. 2508 ต่อมาพระคุณเจ้าโกลด-ฟิลิป บาเย มุขนายกมิสซังโรมันคาทอลิกอุบลราชธานี ได้มอบโรงเรียนให้คณะภราดาคณะเซนต์คาเบรียลแห่งประเทศไทย
โดย สมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินทรงประกอบพิธีวางศิลาฤกษ์
ฮอสพิทัลโอเอส
ฮอสพิทัลโอเอส (Hospital OS) คือโปรแกรมที่ใช้ในการบริหารโรงพยาบาล รองรับการทำงานทั้งในส่วนของ OPD และ IPD โดยการสนับสนุนจากชมรมข้อมูลข่าวสารทางการแพทย์และสาธารณสุขไทย มูลนิธิสาธารณสุขแห่งชาติ และสำนักงานกองทุนสนับสนุนการวิจัย (สกว.) บนหลักการโอเพนซอร์ส ซึ่งจะเป็นสาธารณสมบัติที่ทุกคนสามารถนำไปใช้ได้ นอกจากนี้โปรแกรมยังสามารถใช้งานได้กับทุกระบบปฏิบัติการบนพื้นฐาน Java และซอฟต์แวร์ที่เป็นโอเพนซอร์สอื่น ๆ ปัจจุบันมีโรงพยาบาลชุมชนกว่า 60-80 แห่งทั่วประเทศที่ติดตั้งใช้งานอยู่ ซึ่งสามารถ Download คู่มือและโปรแกรมแกรมได้ทางเว็บไซต์ Hospital-OS.com 
ปัจจุบันฮอสพิทัลโอเอสได้ออกรุ่น 3.9 แล้ว ซึ่งมีการพัฒนาจากรุ่น 3.0 ไม่เพียงแต่จะเพิ่มประสิทธิภาพเรื่องความรวดเร็วเท่านั้น แต่รุ่น 3.9 ยังเพิ่มขีดความสามารถในการทำงานส่วนต่าง ๆ ขึ้นด้วย อาทิ การเชื่อมโยงข้อมูลระหว่างสถานพยาบาล การบันทึกข้อมูลเกี่ยวกับ Primary Care Unit (PCU) ได้โดยไม่ต้องเข้ารับบริการ และการออกรายงานจากความต้องการของกระทรวงต่าง ๆ ได้
นอกจากนี้ยังสามารถนำข้อมูลมาประมวลผลร่วมเพื่อการบริหาร iAnalysis) หมายถึงการนำข้อมูลมาสร้างเป็นคลังข้อมูลเพื่อแสดงผลในรูปแบบที่เหมาะสม ใช้ในการติดตาม ประเมิน และวางแผนในการพัฒนาได้อย่างเป็นระบบ เพื่อให้ฮอสพิทัลโอเอสเป็นโปรแกรมที่มีความสมบูรณ์ทั้งทางด้านการทำงานและการใช้งาน จำเป็นต้องอาศัยความร่วมมือของชุมชนซึ่งจะเป็นกำลังสำคัญให้ตัวโปรแกรมดำรงอยู่ได้อย่างยั่งยืน ทีมงานจึงมีการจัดอบรมให้กับผู้ใช้งานในเรื่องต่างๆ ของฮอสพิทัลโอเอสขึ้นมาอีกด้วย
รางวัลที่ภาคภูมิใจ
Hospital-OS ผ่านการประเมิน CMMI ML3.
NATIONAL INNOVATION AWARD 2010., รองชนะเลิศอันอับ 2 รางวัลนวัตกรรมแห่งชาติด้านสังคม ประจำปี 2553.,กระทรวงเทคโนโลยีสารสนเทศและการสื่อสาร.
THAILAND ICT AWARD 2010 WINNER E-Health Applications., Phuket Software Factory Co.,Ltd., กระทรวงเทคโนโลยีสารสนเทศและการสื่อสาร.
10th INTERNATIONAL APICTA Award 2010
Best of e-Health
Phuket Software Factory Co.,Ltd.
Individual Care (inCare)
THAILAND ICT AWARD 2009
WINNER E-Health Applications
HOSPITAL OS
ผลิตภัณฑ์ซอฟต์แวร์ดีเด่นแห่งชาติ
รางวัลชนะเลิศ ประจำปี 2552 
กระทรวงเทคโนโลยีสารสนเทศและการสื่อสาร
รางวัล เจ้าฟ้าไอที่ รัตนราชสุดา ครั้งที่3 
จัดโดย มูลนิธิวิจัยเทคโนโลยีสานสนเทศวันที่ 16 มิถุนายน 2551
นายแพทย์ ก้องเกียรติ เกษเพ็ชร์ 
ผู้พัฒนา"ระบบสารสนเทศ สำหรับโรงพยาบาลชุมชนขนาดไม่เกิน 100 เตียง"
THAILAND ICT AWARD 2008
winner Genaral Applications
International Medical Software Co.,Ltd.
HALL OF FRAME 2008
Open Source Technology Company Limited
Software Park Thailand
ลิ้มเพ้งจื้อ
ลิ้มเพ้งจือ จากเรื่อง กระบี่เย้ยยุทธจักร นวนิยายอมตะของ กิมย้ง
เขาสูญเสียบิดามารดาจึงเข้าเป็นศิษย์ในสำนักหัวซาน นิสัยแปรเปลี่ยนเป็นคนเก็บตัวเดียวดาย ภายใต้นิสัยภายนอกที่อบอุ่นแฝงเร้นด้วยความมืดมิด และบาดแผลอันมากมาย เพื่อล้างแค้นเขาจึงฝึกฝนคัมภีร์กระบี่ปราบมารจน ของตระกูลสำเร็จ แต่คิดไม่ถึงว่าจะทำให้เขาบังเกิดความคิดครอบครองยุทธจักร ขึ้นมา ความรักและการแต่งงานระหว่างเขากับ งักเล้งซัง บุตรสาวของ งักปุกคุ้ง เป็นเพียงการเสียสละเล็กน้อย เพื่อบรรลุเป้าหมายเป็นจ้าวปกครองยุทธจักรของเขา
เทวสถานปรางค์แขก
เทวสถานปรางค์แขก หรือเรียกสั้น ๆ ว่า ปรางค์แขก เป็นโบราณสถานอยู่ในเขตตำบลท่าหิน อำเภอเมือง จังหวัดลพบุรี ปัจจุบันตั้งอยู่บนเกาะกลางถนนบริเวณแยกถนนวิชาเยนทร์กับถนนสุระสงคราม ถือเป็นปราสาทขอมที่เก่าแก่ที่สุดแห่งหนึ่งของจังหวัดลพบุรี
ในยุคปัจจุบันนักวิชาการบางท่านได้สันนิษฐานว่าปรางค์แขกถูกสร้างขึ้นราวพุทธศตวรรษที่ 15 บ้างก็ว่าสร้างตั้งแต่ช่วงพุทธศตวรรษที่ 16 มีรูปแบบสถาปัตยกรรมแบบสมัยพระเจ้าสุริยวรมันที่ 2 ที่นี่จึงเป็นปราสาทขอมที่เก่าแก่ที่สุดในจังหวัดลพบุรี และภาคกลาง
ทั้งนี้มิทราบว่าใครเป็นผู้ริเริ่มในการสร้างปรางค์แขก โดยอาจสร้างขึ้นตามพระบรมราชโองการของพระมหากษัตริย์ หรือสร้างจากการอุปถัมภ์ของผู้นำท้องถิ่น
ตัวเทวสถานประกอบด้วยปราสาทอิฐ 3 องค์ เรียงตัวกันในแนวเหนือใต้หันหน้าไปทางทิศตะวันออกตามธรรมเนียมที่พบในกัมพูชา องค์กลางมีขนาดใหญ่กว่าองค์อื่น ๆ มีประตูทางเข้าเพียงประตูเดียวในแต่ละปรางค์ ส่วนอีกสามประตูเป็นประตูหลอก และไม่มีฉนวนเชื่อมดังพระปรางค์สามยอด แต่เดิมก่อด้วยอิฐไม่สอปูนและคาดว่าคงพังทลายลง ช่วงกรุงศรีอยุธยาตอนปลายในรัชสมัยสมเด็จพระนารายณ์มหาราชจึงมีการปฏิสังขรปรางค์ทั้งสามองค์ขึ้นใหม่ในรูปแบบถืออิฐสอปูนแต่ละก้อนเชื่อมด้วยยางไม้ และสร้างอาคารอีกสองหลังขึ้นเพิ่มเติม โดยอาคารแรกเป็นวิหารทางด้านหน้า ส่วนอาคารอีกหลังทางทิศใต้สร้างเป็นถังเก็บน้ำประปา และอาคารทั้งสองเป็นศิลปะไทยผสมยุโรปตามพระราชนิยม โดยประตูทางเข้ามีลักษณะโค้งแหลม ต่อมาเมื่อเทวสถานปรางค์แขกชำรุดทรุดโทรมลง กรมศิลปากรจึงเข้าไปทำการบูรณะเพิ่มเติมและเทคอนกรีตเสริมฐานราก
โจเซฟ ไวส์แมน
โจเซฟ ไวส์แมน () เป็นนักแสดงชาวแคนาดาคนหนึ่ง เกิดเมื่อวันที่ 15 เมษายน พ.ศ. 2461 ที่เมืองมอนทรีอัล (Montreal) รัฐคิวเบค (Quebec) ประเทศแคนาดา - died 2009.
บทที่ทำให้เขาโด่งดังมากที่สุด เห็นจะได้แก่ บท ด็อกเตอร์ จูเลียส โน (ดร.โน) ในภาพยนตร์เจมส์บอนด์เรื่องแรก คือ พยัคฆ์ร้าย 007
โจเซฟ ไวส์แมน เสียชีวิตเมื่อวันที่ 19 ตุลาคม พ.ศ. 2552 ขณะอายุ 91 ปี ด้วยความชรา
แป้นพิมพ์เกษมณี
แป้นพิมพ์เกษมณี เป็นผังแป้นพิมพ์ภาษาไทย คิดค้นโดยสุวรรณประเสริฐ เกษมณี เพื่อใช้กับเครื่องพิมพ์ดีด (ซึ่งไม่มี ฃ/ฅ) ไม่ใช่กับคอมพิวเตอร์โดยตรง โดยในตอนแรกผังแป้นพิมพ์นี้เรียกว่า "แบบมาตรฐาน" เนื่องจากเป็นผังแป้นพิมพ์แบบแรก ๆ ที่ใช้ ต่อมาผู้ร่วมงานเรียกชื่อว่า แป้นพิมพ์เกษมณี เนื่องจากสฤษดิ์ ปัตตะโชติ ได้นำเสนอผังแป้นพิมพ์แบบใหม่ ที่เรียกว่าแป้นพิมพ์ปัตตะโชติ
ปัจจุบัน สำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม พัฒนาแป้นพิมพ์เกษมณีเป็นแป้นพิมพ์คอมพิวเตอร์
แป้นพิมพ์เกษมณีมีแป้นเหย้าอยู่ที่ ซ้าย และขวา
จุดแตกต่างระหว่างเครื่องพิมพ์ดีดกับคอมพิวเตอร์มีดังนี้